
ACTA APOSTOLICA SEDIS 


COMMENTARIUM OFFICIALE 


ACTA BENEDICTI PP. XV 


CONSTITUTIO APOSTOLICA 


SUPPRESSIS VICARIATU APOSTOLICO SAXONIAE ET PRAEFECTURA APOSTOLICA 
LUSATIAE, EORUM TERRITORIO RESTITUITUR DIOECESIS MISNENSIS. 


BENEDICTUS EPISCOPUS 
SERVUS SERVORUM DEI 
AD PERPETUAM REI MEMORIAM 


Sollicitudo omnium Ecclesiarum, quae Romano Pontifici incumbit, 
id exigit, ut quae ad religionis incrementum et ad meliorem fidelium 
gubernationem maxime conducunt, sedulo praestentur. 

Cum itaque canonici ecclesiae collegiatae Sancti Petri in Bautzen, 
septimo iam exeunte centenario ab eiusdem Capituli canonica consti- 
tutione, supplices preces Apostolicae Sedi porrexerint, ut ex territorio 
tam praefecturae apostolicae de Lusatia, quam vicariatus apostolici 
Saxoniae antiqua dioecesis Misnensis, aliquot abhince saeculis exstincta, 
restitueretur; Nos, in propagationem christiani nominis et in bonum 
ecclesiastici regiminis id cessurum cernentes, atque prae oculis haben- 
tes praelaudati Capituli tum singularem erga Sedem Apostolicam fide- 
litatem ac devotionem, tum eximia in catholicam religionem merita, 
praehabito voto dilectorum filiorum Nostrorum S. R. E. Cardinalium 
S. Congregationi de Propaganda Fide praepositorum, benigne libenter- 
que oblatis precibus annuendum censuimus. 

Quam ob causam, Apostolicae potestatis plenitudine, et suppleto 
quorum interest vel sua interesse praesumant consensu, per praesentes 
Litteras statuimus, ut territorium memoratae praefecturae apostolicae 

Lusatiae et vicariatus apostolici Saxoniae, suppressis in perpetuum 
praefectura et vicariatu, in dioecesim erigatur Misnensem nuncupan- 
dam, quae Sanctae Sedi immediate erit subiecta et S. Congregationis 
Consistorialis iurisdictioni submissa. 

Huius dioecesis sedem et cathedram episcopalem in urbe Bautzen 
in Lusatia constituimus, quam proinde ad civitatis episcopalis gradum 
et honorem extollimus cum omnibus privilegiis et iuribus, quibus ceterae 
civitates episcopales iure communi fruuntur. Ecclesia vero collegiata 
Sancti Petri loci Bautzen ad statum et dignitatem Cathedralis evehi- 
mus, simulque ipsi eiusque pro tempore Episcopis tribuimus honores, 
insignia, favores, gratias, privilegia et iura, quibus aliae cathedrales ac 
earum pro tempore Antistites iure, vel legitima consuetudine gaudent. 

Mandamus insuper ut Capitulum collegiale a S. Petro in Bautzen 
in Capitulum cathedrale dioecesis Misnensis erigatur; in eiusque gra- 
tiam et favorem volumus ut firma maneant et confirmentur, iuxta novis- 
sima Codicis iuris canonici decreta, propria statuta capitularia, nec 
non omnia privilegia et iura, quae hactenus legitime obtinuit, firma 
tamen electione canonicorum et Dignitatum Capituli ad tramitem iuris 
communis, atque adempta in posterum Decano eiusdem Capituli qua- 
libet in fideles ecclesiastica iurisdictione. 

Iubemus quoque ut, quod attinet ad Seminarii dioecesani institu- 
tionem, ad Vicarii Capitularis sede vacante electionem, ad ipsorum 
clericorum et fidelium iura et onera, aliaque huiusmodi, rite serventur 
quae sacri canones de his rebus praescribunt. 

Quousque autem haec nova dioecesis de proprio pastore providea- 
tur, eiusdem regimen dilecto filio lacobo Skala, hodierno Decano capi- 
tulari, tamquam Administratori Apostolico, committimus, ipsi tribuentes 
facultates ac iura omnia, quae huic muneri competunt. 

Praesentes autem Litteras et in eis contenta quaecumgue, etiam si 
quilibet, quorum interest vel sua interesse praesumant, auditi non fue- 
rint ac praemissis non consenserint, etiam si expressa, specifica et indi- 
vidua mentione digni sint, nullo unquam tempore de subreptionis, vel 
obreptionis, aut nullitatis vitio, seu intentionis Nostrae, vel quolibet alio, 
licet substantiali et inexcogitato defectu, notari, impugnari, vel in con- 
troversiam vocari posse; sed eas, tamquam ex certa scientia ac pote- 
statis plenitudine factas et emanatas, perpetuo validas exsistere et fore, 
suosque plenarios et integros effectus sortiri et obtinere, atque ab omni- 
bus ad quos spectat inviolabiliter observari debere, et si secus super 
his a quocumque, quavis auctoritate, scienter vel ignoranter, contigerit 
attentari, irritum prorsus et inane esse et fore volumus et decernimus. 

Hisce itaque ut supra constitutis, ad eadem omnia exsecutioni 
mandanda, deputamus venerabilem fratrem Eugenium Pacelli, Archiepi- 
scopum titularem Sardianum, Nuntium Apostolicum in Germania, eidem 
tribuentes necessarias et opportunas facultates, etiam subdelegandi, ad 
effectum de quo agitur, quemlibet virum in ecclesiastica dignitate con- 
stitutum, facto eidem onere ad Sacram Congregationem Consistorialem 
mittendi, infra sex menses a praesentibus Litteris datis, authenticum 
exemplar peractae exsecutionis. 

Mandamus denique ut harum Litterarum transumptis, etiam im- 
pressis, manu tamen alicuius notarii publici subscriptis, ac sigillo ali- 
cuius in ecclesiastica dignitate constituti munitis, eadem prorsus adhi- 
beatur fides, quae hisce Nostris Litteris tribueretur, si exhibitae vel 
ostensae forent. 

Non obstantibus, quatenus opus sit, regulis in synodalibus, provin- 
cialibus, generalibus, universalibusque Conciliis editis; specialibus, vel 
generalibus constitutionibus et ordinationibus Apostolicis, et quibusvis 
aliis Romanorum Pontificum praedecessorum Nostrorum dispositioni- 
bus, ceterisque contrariis quibuscumque. 

Nemini ergo has Litteras Nostras suppressionis, erectionis, seu 
restitutionis, decreti, mandati, derogationis et voluntatis infringere, vel 
contraire liceat. Si quis vero, temerario ausu, hoc attentare praesum- 
pserit, indignationem omnipotentis Dei, ac beatorum Petri et Pauli 
Apostolorum Eius, se noverit incursurum. 

Datum Romae apud Sanctum Petrum, anno Domini millesimo non- 
gentesimo vigesimo primo, die vigesima quarta mensis iunii, Pontifi- 
catus Nostri anno septimo. 


C. Carp. DE LAI, Epise. Sabinen. O. Carv. CAGIANO 
S. C. Consist. Secretarius. S. R. E. Cancellarius. 


Ludovicus Schiiller, Protonotarius Apostolicus. 
Leopoldus Capitani, Subst. Reg. ex spec. deleg. 


Loco + plumbi 
Reg. in Canc. Ap., vol. XXIII, n. 50. 

LITTERAE APOSTOLICAE 


TITULUS BASILICAE MINORIS CONFERTUR ARCHIPRESBYTERALI ET COLLEGIATAE 
ECCLESIAE SANCTI STEPHANI CIVITATIS LAVANIENSIS, IN DIOECESI CLAVA- 
RENSI. 


BENEDICTUS PP. XV 


Ad perpetuam rei memoriam. — [nter sacras aedes quibus Lavania 
civitas, Clavarensis dioecesis intra fines posita, nobilitatur, antiquitate 
ac molis amplitudine praestat collegiata ac paroecialis ecclesia Sancti 
Stephani, quae mirificis artis operibus, pictis tabulis, affabre sculptis 
statuis et marmoreis monumentis renidet, simulque praedivite et copiosa 
sacra supellectili pollet, atque etiam sacerdotum ministerio, tam sacris 
caeremoniis et divino cultui, quam fidelium pietati digne satisfacere non 
desinit. Nec praeteriri potest ecclesiam eandem paucis abhinc annis 
splendide instauratam et ornatam fuisse, conlata stipe canonicorum et 
cleri, civium divitiis abundantium, ceterorumque fidelium, praesertim 
Lavaniensium, qui omnes et singuli ecclesiae suae matricis decorem 
pio ac munifico studio certatim dilexerunt. Illustrant quoque civitatem 
Lavaniam monumenta sacra et civilia, vetusta quidem ac recentiora, 
potissimum avita virtus ac religio civium, quos inter viri ac mulieres 
exstiterunt armis, scientiis, literis, dignitate ac vitae sanctimonia prae- 
stantes. In primis recensentur Innocentius [V et Adrianus [V Summi 
Pontifices praedecessores Nostri, septuaginta duo purpurati Patres Car- 
dinales, et trecentum sexaginta circiter Dignitates atque infulati e Lava- 
niensi clero sacerdotes: nec omittenda est sancta illa matrona Catha- 
rina Flisea Adurna contemptu mundi et caritate in Deum insignis. 
Quae cum ita sint, cum Capitulum, clerus et aediles eiusdem ecclesiae 
archipresbyteralis et collegiatae Sancti Stephani, necnon municipii 
Rector et municipes atque optimates Lavaniensis civitatis enixas Nobis 
preces humiliter adhibuerint ut praedictam ecclesiam titulo et digni- 
tate Basilicae minoris cohonestare velimus; Nos, animo repetentes inclytas 
tum templi illius, tum civitatis memorias, cumque preces easdem cumulet 
atque ornet amplissimum suffragium Episcopi Clavarensis, votis his 
annuendum libenti quidem animo existimavimus. Quare, collatis etiam 
consiliis cum VV. FF. NN. S. R. E. Cardinalibus Sacrorum Rituum Con- 

gregationi praepositis, Apostolica Nostra auctoritate, praesentium vi per- 
petuumque in modum, archipresbyteralem et collegiatam ecclesiam Deo 
sacram in honorem sancti Stephani, civitatis Lavaniensis, Clavarensis 
dioecesis, provinciae Genuensis, ad titulum et dignitatem Basilicae 
minoris evehimus, cum omnibus honorificentiis et privilegiis, quae mino- 
ribus almae buius Urbis Basilicis de iure competunt. 

Haec concedimus, decernentes praesentes Literas Nostras firmas, 
validas atque efficaces semper exstare ac permanere, suosque plenos 
atque integros effectus sortiri atque obtinere, illisque ad quos spectant, 
sive spectare poterunt, nunc et in posterum plenissime suffragari; sicque 
rite iudicandum esse ac definiendum, irritumque ex nunc et inane fieri 
si quidquam secus super his a quovis, auctoritate qualibet, scienter 
sive ignoranter attentari contigerit. Non obstantibus contrariis quibus- 
cumque. 

Datum Romae apud Sanctum Petrum, sub anulo Piscatoris, die 
XVI maii McMmxx!, Pontificatus Nostri anno septimo. 


P. Carp. GasparRri, a Secretis Status. 


II 


METROPOLITANUM TEMPLUM LIMANUM AD BASILICAE MINORIS DIGNITATEM 
PROMOVETOR. 


BENEDICTUS PP. XV 


Ad perpetuam rei memoriam. — Constat Nobis metropolitanum tem- 
plum Limanum universae Peruvianae regionis primatiale, antiquitate, 
molis amplitudine et artis operum magnificentia, ceteris sacris aedibus 
Americae Meridionalis antecellere. Traditum enim memoriae est Fran- 
ciscum Pizarro, qui Peruvianas oras primus invisit, Limamque urbem 
fundavit, primum quidem posuisse illius templi lapidem, quod anno mpxLI 
Paulus Pp. [II rec. mem. praedecessor Noster ad cathedralis primum, 
dein, anno MpxLv, ad metropolitani decus provexit; cuiusque Patronum 
divum lIoannem Evangelistam designavit. Primis illis annis Limana 
Ecclesia amplissimas complexa est regiones, et Nicaraguae, Columbiae, 
Aequatorii, Cilae, Boliviaeque sedes episcopales illi fuerunt suffraga- 
neae; ideoque eam iure meritoque sanctus praedecessor Noster Pius V 
anno MDLXxx! Primatialis Ecclesiae titulo decoravit. In Peruvianae autem 
regionis urbe principe Lima christiana res continuo convaluit; Religio- 

sae ad eam quasi certatim familiae confluxerunt: Praedicatores, Fratres 
Minores, Mercedarii, Eremitae Augustiniani, clerici regulares Societatis 
lesu, Minimi, infirmis Ministrantes, Benedictini Ordinis monachi, plu- 
ribus itemque celeberrimis coenobiis ac templis urbem ditarunt. Ecclesia 
autem Limana, quae, ex vetustissima traditione a priscis aborigenis 
recepta, primum Evangelii praeconem Thomam apostolum habuit, piis 
semper floruit Pastoribus, quos inter divum Torribium memorare iuvat, 
qui Concilia provincialia instituit decimo sexto saeculo labente, et ter- 
ritorii amplitudine catholici orbis per illud temporis maximam archi- 
dioecesim sanctissime moderatus est. Peruviana etiam regio, unica in 
America universa, viros ac mulieres edidit caelitum honore insignes, 
nimirum sanctam Rosam a Lima, sanctum Franciscum Solano, beatum 
Martinum de Porres, beatum loannem Macias, aliosque venerabiles, qui 
sanctimonia vitae et heroicarum virtutum exemplo patriam terram illu- 
strarunt. Quocirca Romani Pontifices Peruvianam nationem et metro- 
politanam potissimum Limanam Ecclesiam singulari iugiter dilectione 
prosecuti sunt; cumque praesens Limanus Archiepiscopus, suo et Capi- 
tularium clerique nomine, enixis Nos votis flagitaverit ut metropolitanam 
ipsam sedem ad Basilicae dignitatem provehere dignaremur, Nos votis 
his annuendum ultro libenterque existimavimus. Ut igitur hoc anno, 
quo primum sese vertit saeculum ex quo Peruviana natio se in liber- 
tatem vindicavit, auspicatum eventum peculiari Pontificiae voluntatis 
significatione cumulemus, Apostolica Nostra auctoritate, praesentium vi 
perpetuumque in modum, metropolitanam ecclesiam Limanam, Deo 
sacram in honorem sancti Ioannis Evangelistae, ad Basilicae minoris 
dignitatem promovemus, cum omnibus et singulis honoribus ac privi- 
legiis, quae minoribus almae huius Urbis Basilicis de iure competunt. 

Decernentes praesentes Literas firmas, validas atque efficaces sem- 
per exstare ac permanere, suosque integros effectus sortiri et obtinere, 
illisque ad quos spectant sive spectare poterunt plenissime suffragari; 
sicque rite iudicandum esse ac definiendum, irritumque ex nunc et inane 
fieri, si quidquam secus super his a quovis, auctoritate qualibet, scien- 
ter sive ignoranter contigerit attentari. Non obstantibus contrariis qui- 
buscumque. 

Datum Romae apud Sanctum Petrum, sub anulo Piscatoris, die 
XXVIII mMaii McMxx!I, Pontificatus Nostri anno septimo. 


P. Carp. Gasparri, a Secretis Status. 

PARS TERRITORII VICARIATUS APOSTOLICI DE CE-LI MERIDIO-ORIENTALI, AD 
ORIENTEM FLUMINIS HOANG-HO SITA, SEPARATUR ET ADIICITUR VICARIA- 
TUL APOSTOLICO DE SCIAM-TOM MERIDIONALI. 


BENEDICTUS PP. XV 


Ad futuram rei memoriam. — Ex officio supremi apostolatus quo 
in terris divinitus fungimur, ea sollicito studio decernere satagimus 
quae in exploratam christiani populi utilitatem cedant. lamvero cum 
venerabilis frater Henricus Lecroart, Vicarius Apostolicus de Ce-li meri- 
dio-orientali in Sinis, ob difficultatem flumen Flavum (Hoang-Ho) trans- 
fretandi ad pastoralia munia implenda, instanter flagitaverit ut finitimo 
vicariatui apostolico de Sciam-tom meridionali uniretur territorii suae 
iurisdictionis pars ad orientem fluminis ipsius sita, Nos, collatis con- 
siliis cum VV. FF. NN. S. R. E. Cardinalibus negotiis Propagandae Fidei 
praepositis, omnibusque rei momentis attente perpensis, enunciati Prae- 
sulis votis benigne concedendum existimavimus. Idcirco Apostolica Nostra 
auctoritate, praesentium tenore, territorium situm ad orientem fluminis 
Flavi, Hoang-ho vulgo appellati, complectens sub-praefecturam de Tung- 
Ming et partem meridionalem sub-praefecturae de Chang- Yuan, a vica- 
riatu apostolico de Ce-li meridio-orientali seiungimus, illudque tribuimus, 
eadem Nostra auctoritate, vicariatui apostolico de Sciam-tom meridionali. 

Haec statuimus decernentes praesentes Literas firmas, validas atque 
efficaces semper exstare ac permanere, suosque plenos atque integros 
effectus sortiri et obtinere, illisque ad quos spectat sive spectare poterunt 
plenissime suffragari; sicque rite iudicandum esse ac definiendun, irri- 
tumque ex nunc et inane fieri, si quidquam secus super his a quovis, 
auctoritate qualibet, scienter sive ignoranter contigerit attentari. Non 
obstantibus contrariis quibuscumque. 

Datum Romae apud Sanctum Petrum, sub anulo Piscatoris, die 
tr iunii Mcmxxt, Pontificatus Nostri anno septimo. 


P. Carp. Gasparri, a Seoretis Status. 

IV 


GENERALE SEU COMMUNE MANDATUM APOSTOLICUM FIT SEMEL PRO SEMPER 
LOCORUM ORDINARIIS PRO BENEDICTIONE ABBATUM ORDINIS SANCTI BENE- 
DICTI. 

BENEDICTUS PP. XV 


Ad perpetuam rei memoriam. — Pro benedictione Abbatum duplex 
in Romano Pontificali formula habetur: altera pro benedictione aucto- 
ritate Apostolica, altera autem pro benedictione Ordinarii auctoritate 
peragenda. Postrema adhibenda erat in benedictione Abbatum, qui ab 
Ordinarii loci iurisdictione exempti non erant, quique proinde proprio 
Ordinario loci subiectionem et obedientiam in ipsa benedictionis cae- 
remonia promittere tenebantur. Prior vero formula assumebatur, prouti 
adhuc in praesens assumitur, in benedictione Abbatum exemptorum, 
quorum quidem benedictio vel in Curia Romana fit, vel de mandato 
Apostolico extra Romanam Curiam peragitur, quin loci Ordinario, de 
cuius potestate exempti sunt, subiectionem et obedientiam promittere 
debeant. Quoniam vero omnes Ordinis Sancti Benedicti confoederati 
Abbates palmario exemptionis privilegio gaudent, quod, praeter innume- 
ras antiquas leges identidem editas, etiam nuper promulgatus iuris 
canonici Codex confirmat (can. 615), horum Abbatum benedictio semper 
auctoritate Apostolica peragitur. Sed cum ipsa benedictio saepius extra 
Romanam Curiam sit impertienda, peculiare in singulis casibus Aposto- 
licum mandatum debet exquiri, quod generaliter dirigitur ad Episcopum, 
cuius in dioecesi futurum benedicendi Abbatis coenobium reperitur, nisi 
agatur de Abbate nullius dioecesis benedicendo, aut peculiare privilegium 
adfuerit a quolibet Episcopo benedictionem recipiendi. Codex enim, cum 
hac in re integre ius antiquum referat, a mandato Apostolico impetrando 
non eximit, neque illud de iure confert Episcopo dioecesano, sed enun- 
ciati mandati necessitas, sicuti antea, permanet. Considerata vero Ordinis 
Sancti Benedicti ubique terrarum propagatione, cum in pluribus casibus 
et a longinquis etiam regionibus ad Sanctam hanc Sedem recursus pro 
mandato Apostolico fieri, atque interea benedictio longum per tempus 
differri debeat, dilectus filius Fidelis de Stotzingen, Abbas Primas Ordi- 
nis Sancti Benedicti, totius Ordinis Benedictini confoederati exprimens 
vota, pro benedictione omnium Abbatum Ordinis eiusdem extra Roma- 
nam Curiam impertienda, generale seu commune mandatum Apostolicum, 
semel pro semper, enixis precibus Nos flagitavit. Nos autem, omnibus 

rei momentis attento seduloque studio perpensis, ut inclytus et vetu™ 
stissimus Ordo, a monachorum occidentalium Patriarcha in Ecclesiae 
bonum et columen constitutus, novum nanciscatur Pontificiae benevo- 
lentiae pignus, enunciati Abbatis votis annuentes, Apostolica Nostra 
auctoritate, praesentium vi, perpetuumque in modum, pro omnibus Ordi- 
nis Sancti Benedicti confoederati Abbatibus, in posterum, extra Roma- 
nam Curiam benedicendis, ubique terrarum, generale seu commune man- 
datum Apostolicum ad Episcopum dioecesanum respectivum directum, 
semel pro semper, largimur, quod ad ritualem Pontificalis interroga- 
tionem « habetis mandatum Apostolicum ? » legi possit. Ad haec, quoniam 
dioecesani Episcopi nonnumquam impediti sunt, quominus benedictio- 
nem abbatialem opportuno tempore impertiant, concedimus ut, firmis 
peculiaribus privilegiis, non solum Abbates nullius, de quibus mentio 
fit in can. 322 § 2; 323 § 1, nee non Abbates quorum monasteria repe- 
riantur intra fines alicuius dioecesis nullius, sed etiam ceteri Abbates 
Ordinis Sancti Benedicti confoederati praefatam benedictionem recipere 
valeant a quolibet Episcopo cum hac Sancta Sede Apostolica communio- 
nem habente, quoties sedes episcopalis vacaverit, vel quoties in scriptis 
constiterit, Episcopum dioecesanum aut legitime impeditum esse, quo- 
minus eam ipse conferat, aut consensum suum ad hoc dedigse. Prae- 
cipimus vero, ut in sollemni benedictionis caeremonia Abbas benedi- 
cendus debitae fidelitatis iugiter servandae consueto iureiurando se 
adstringat. 

Haec statuimus, decernentes praesentes Literas firmas, validas atque 
efficaces semper exstare ac permanere, suosque plenos atque integros 
effectus sortiri atque obtinere, illisque ad quos pertinent sive pertinere 
poterunt, nunc et in posterum amplissime suffragari; sicque rite iudi- 
candum esse ac definiendum, irritumque ex nunc et inane fieri, si quid- 
quam secus super his a quovis, auctoritate qualibet, scienter sive igno- 
ranter attentari contigerit. Non obstantibus contrariis quibuscumque. 

Volumus autem, ut praesentium Literarum transumptis seu exem- 
plis, etiam impressis, manu alicuius notarii publici subscriptis, ac sigillo 
personae in ecclesiastica dignitate constitutae munitis, eadem prorsus 
fides adhibeatur quae adhiberetur ipsis praesentibus, si forent exhi- 
bitae vel ostensae. 

Datum Romae apud Sanctum Petrum, sub anulo Piscatoris, die 
x1x iunii mcmxx1, Pontificatus Nostri anno septimo. 


P. Carp. Gasparri, a Secretis Status. 

V 


ECCLES{A CATHEDRALIS BURGENSIS B. M. V. SIDERIBUS RECEPTAE DICATA, 
TITULO AC DIGNITATE BASILICAE MINORIS HONESTATUR. 


BENEDICTUS PP. XV 


Ad perpetuam rei memoriam. — Decessorum Nostrorum insistentes 
vestigiis, quae in orbe catholico templa antiquitate, dignitate, artium 
monumentis excellere videantur, ea consuevimus peculiaribus honoris 
titulis ac privilegiis locupletare, ut ea populares continentium regionum, 
qua maiore fieri potest, et reverentia colant, et animorum ardore Deum 
precaturi invisant. Quam ob rem cum dilectus filius Noster loannes 
S. R. E. Cardinalis Benlloch y Vivé, ex Apostolica dispensatione Bur- 
gensium Archiepiscopus, qui nunc in Romana Curia adest, enixas ad 
Nos preces admoverit, ut ecclesiae cathedrali Burgensi dignitatem, titu- 
lum ac privilegia Basilicae minoris, pro Nostra benignitate, impertiri 
dignaremur, Nos purpurati Patris ipsius optatis annuendum ultro liben- 
terque existimavimus. Et revera optime novimus cathedralem eandem, 
quo est mirabili artificio exstructa, principem obtinere locum inter aedes 
sacras, quae Hispaniarum regiones nobilitant atque insigne catholici 
populi hispanici studium religionis testantur; nam templum ipsum iam 
anno mccxx! inchoatum a Burgensium Episcopo Mauritio, auspice atque 
adiuvante sancto Hispaniarum rege Ferdinando, amplitudine, operum 
artis, quam gothicam vocant, mirificis lineamentis, altarium et sacrae 
supellectilis copia et magnificentia inter cetera totius regionis hispanicae 
praecellit. Neque Nos latet hoc ipso anno, proximo mense iulio, septin- 
gentesimum celebrandum fore anniversarium, ex quo auspicalis lapis 
sacri aedificii iactus est, ac propterea Nos quoque volumus eum fau- 
stissimum eventum efficere laetiorem, itemque christifidelibus archidioe- 
cesis Burgensis stimulos addere, ut maiore in dies prosequantur vene- 
ratione beatam Mariam Virginem in caelos Assumptam, cui eadem 
cathedralis ecclesia dedicata est. Qua re, conlatis consiliis cum VV. FF. 
NN. S. R. E. Cardinalibus Congregationi SS. Rituum praepositis, motu 
proprio ac de certa scientia et matura deliberatione Nostris, deque Apo- 
stolicae potestatis plenitudine, praesentium Literarum tenore perpetuum- 
que in modum, enunciatam cathedralem ecclesiam archidioecesis Bur- 
gensium, dignitate ac titulo Basilicae minoris honestamus, cum omnibus 

et singulis honoribus, praerogativis, privilegiis, indultis, quae aliis mino- 
ribus almae huius Urbis Basilicis de iure competunt. 

Decernentes praesentes Literas firmas, validas atque efficaces semper 
exstare ac permanere, suosque plenos atque integros effectus iugiter 
sortiri et obtinere, illisque ad quos pertinent nunc et in posterum ple- 
nissime suffragari; sicque rite iudicandum esse ac definiendun, irri- 
tumque ex nunc et inane fieri, si quidquam secus super his a quovis, 
auctoritate qualibet, scienter sive ignoranter contigerit attentari. Non 
obstantibus contrariis quibuscumque. 

Datum Romae apud Sanctum Petrum, sub anulo Piscatoris, die 
t iulii mcmxxt, Pontificatus Nostri anno septimo. 


P. Carp. Gasparri, a Secretis Status. 


VI 


BRIGITUR IN PRIMARIAM ASSOCIATIO A TER REPETITA ANGELICA SALUTATIONE 
VULGO «(EUVRE DE PROPAGANDE DES TROIS AVE MARIA », BLESII INSTI- 
TUTA, CUM FACULTATE AGGREGANDI UBIQUE TERRARUM, ADDITIS INDUL- 
GENTIIS AC PRIVILEGIIS. 


BENEDICTUS PP. XV 


Ad perpetuam rei memoriam. - Nihil magis acceptum Nobis est 
quam ut in christiano populo erga gratiarum apud Deum conciliatri- 
cem Virginem Mariam pietas excitetur. Frugiferum hunc ad finem obti- 
nendum plurimum valet repetita Angelicae salutationis recitatio, quam 
et a priscis temporibus sancti viri praedicarunt et Romani Pontifices 
Nostri praedecessores, peculiaribus etiam de thesauro Ecclesiae additis 
gratiis, provexerunt. Quare non sine laetitia comperimus quae retulit 
ad Nos dilectus filius Chlodoveus a Provin, ex Ordine Fratrum Minorum 
Capulatorum alumnus, nimirum in civitate Blesensi in sacello B. M. V. 
[mmaculatae dicato, piam canonice institutam fuisse societatem sive 
confraternitatem sub titulo « Salutationis Angelicae ter repetitae » ad 
potentiam, sapientiam et misericordiam Dei Matris recolendas. Compe- 
rimus quidem hanc societatem brevi, favente Deo, uberrima nactam 
fuisse incrementa et a multis sacrorum Antistitibus probatam, non modo 
in universam Galliam se effudisse, sed, nationis illius fines praeter 
gressam, nunc in Italiam, Lusitaniam et ad exteras quoque catholicas 
missiones migrasse, et non minus sociorum numero quam bonorum 

operum exercitatione florere. Nunc autem cum idem Pater Chlodoveus 
enunciatae societatis hodiernus Moderator enixas Nobis preces humili- 
ter adhibuerit, ut societatem ipsam ad Primariae sive ad Archiconfra- 
ternitatis gradum promovere dignemur, hisque precibus plurium Epi- 
scoporum, Archiepiscoporum atque etiam S. R. E. Cardinalium consensus 
et suffragia accedant; Nos votis his annuendum ultro libenterque existi- 
mavimus. Quae cum ita sint, collatis consiliis cum VV. FF. NN. S.R. E. 
Cardinalibus Congregationi praepositis pro Tridentini Concilii decretis 
interpretandis, Associationem titulo « Salutationis Angelicae ter repe- 
« titae », in sacello publico, Immaculatae Conceptioni dicato, Ordinis 
Minorum Capulatorum civitatis Blesensis canonice exsistentem, Aposto- 
lica Nostra auctoritate, praesentium vi perpetuumque in modun, in 
Archisodalitatem sive in Societatem Primariam cum solitis privilegiis 
erigimus atque instituimus. Ipsius autem Societatis sic in Primariam a 
Nobis erectae, officialibus et sodalibus praesentibus et futuris, aucto- 
ritate similiter Nostra, praesentium tenore et quidem perpetuo concedi- 
mus ut ipsi, servatis religiose sacrorum canonum praescriptis, alias eius- 
dem nominis atque instituti societates ubique terrarum institutas, sive 
instituendas in posterum, sibi aggregare queant, et cum illis pariter com- 
municare valeant omnes et singulas indulgentiarum relaxationes eidem 
Primariae Archisodalitati a Sancta hac Sede concessas sive in poste- 
rum concedendas, dummodo hae tamen cum aliis possint communicari. 

Sodalium autem Archisodalitatis eiusdem spirituali bono consulere 
cupientes, audito dilecto filio Nostro S. R. E. Cardinali Poenitentiario 
Maiore, de omnipotentis Dei misericordia et beatorum Petri et Pauli 
Apostolorum Eius auctoritate confisi, omnibus et singulis fidelibus ex 
utroque sexu, qui dictam Archisodalitatem « Salutationis Angelicae ter 
« repetitae » in posterum ingredientur, die primo eorum ingressus, si 
sacramentali confessione expiati sacram synaxim sumpserint, plenariam 
indulgentiam largimur, dummodo quavis in ecclesia pro christianorum 
principum concordia, haeresum exstirpatione, peccatorum conversione 
ac sanctae Matris Ecclesiae exaltatione pias ad Deum preces effuderint, 
et, si de absentibus sociis agatur, concedimus ut ipsi eam _ luecrari 
valeant, servatis servandis, quum diem, qua adscripti primum fuerint, 
certo modo noverint; ac tam inscriptis quam in posterum inscribendis. 
sociis in cuiuslibet eorum mortis articulo, si vere poenitentes ac con- 
fessi ac Sacra Communione refecti, vel, quatenus id agere nequiverint, 
nomen lesu ore, si potuerint, sin minus corde, devote invocaverint, et 
mortem tamquam peccati stipendium de manu Domini patienter susce- 
perint, etiam plenariam indulgentiam tribuimus. Praeterea iisdem. nune 

et in posterum ipsam in Archisodalitatem sive Primariam Societatem 
adlectis fidelibus, qui tribus praecipuis Associationis festis diebus, nempe 
Immaculatae Conceptionis, Annunciationis et Assumptionis B. M. V., et 
quatuor patronalibus festivitatibus Archisodalitatis memoratae, scilicet 
sanctae Mechtildis Virginis, sancti Antonii Patavini Confessoris, sancti 
Leonardi a Portu Mauritio Confessoris et sancti Alfonsi a Ligorio Con- 
fessoris et Ecclesiae Doctoris; nec non tribus aliis festis sancti Josephi 
B. M. V. Sponsi, sancti Gabrielis Archangeli et sancti Franciscis Assi- 
siensis Confessoris; tandem primo cuiusque per annum mensis sabbato, 
sacramentali admissorum confessione expiati et caelestibus recreati epu- 
lis, quotannis, a medietate diei praecedentis ad mediam usque noctem 
festi respectivi, propriam Associationis cappellam, si exstet in locis ubi 
degunt, secus quodvis publicum templum sive sacellum, visitent, ibique, 
prout supra, pias preces effundant, quo die iniuncta pietatis opera adim- 
pleant, item plenariam indulgentiam concedimus. Insuper enunciatae 
Primariae Associationis sodalibus praesentibus et futuris, quoties per 
novem subsequentes dies mane et vespere salutationem Angelicam ter 
contrito corde ac devote recitaverint, septem annos totidemque quadrage- 
nas; quoties vero salutationem ipsam ter, contrito pariter corde et devote, 
recitent, trecentos dies; sodalibus autem secundi gradus, sive zelatoribus 
appellatis, quoties iuxta Associationis tabulas ad diffundendam piam 
consuetudinem ter salutationem Angelicam recitandi, vel etiam ad 
inscribendos eidem societati fidelibus operam dederint, toties iis de 
numero poenalium in forma Ecclesiae consueta centum expungimus. 

Ad haec, tam adscriptis quam in posterum adscribendis sacerdo- 
tibus veniam facimus ex qua ipsi, tribus per hebdomadam diebus, Mis- 
sae quam pro defunctis rite celebrabunt, altaris indulgentiam applicare 
valeant. Sacerdotibus autem Moderatoribus omnium associationum ipsi 
Primariae in posterum aggregandarum facultatem facimus, servandis de 
iure servatis, ac dummodo sint ad sacramentales confessiones exci- 
piendas probati, tempore sacrorum missionum publice, aliis vero tem- 
poribus privatim, benedicendi iuxta ritum formulamque praescriptam, 
cruces, crucifixos, sacra nomismata, coronas precatorias et parvas 
D. N. I. C., beatae Mariaue Virginis et Sanctorum ex metallo statuas, 
eisque applicandi indulgentias, quae continentur in elencho per typos 
edito die v mensis septembris a. McwxIv, non exclusis, quod ad coronas 
precatorias, indulgentiis a sancta Birgitta nuncupatis, et etiam illis quae 
a Patribus Crucigeris vocantur. Praefatis quoque Moderatoribus, durante 
munere, privilegium quater in hebdomada concedimus, cuius vi Missae 
ab iisdem ad quodvis cuiusque ecclesiae altare rite celebratae, illi ani- 

mae pro qua peractae fuerint perinde suffragentur ac si ad privilegia- 
tum altare celebratae fuissent. 

Tandem, cum sodales ipsi Primariae Associationi sive Archisodali- 
tati inscripti, ex praescripto eiusdem Associationis persaepe recitare 
soleant piam invocationem, iam ab hac Sede Apostolica indulgentiis 
ditatam: « O Mater mea, libera me hodie a peccato mortali», permitti- 
mus, ut ipsi sodales vocabulo « hodie » substituere possint « durante die 
hoc», si invocationem recitent mane, sive « durante hac nocte » si eam 
reciteat vespere, idque quocumque idiomate dummodo versio fidelis sit, 
quin indulgentia invocationi adiuncta detrimentum ullum patiatur. 

Haec concedimus, decernentes praesentes Litteras firmas, validas 
atque efficaces semper exstare ac permanere, suosque plenos atque inte- 
gros effectus sortiri atque obtinere, ipsique Sodalitati, sic in Primariam 
a Nobis evectae, nunc et in posterum perpetuo suffragari; sicque rite 
iudicandum esse ac definiendum, irritumque ex nunc et inane fieri, si 
quidquam secus super his, a quovis, auctoritate qualibet, scienter sive 
ignoranter attentari contigerit. Largimur simul ipsis sociis praesenti- 
bus et futuris memoratae Primariae societatis, si malint, liceat indul- 
gentiis omnibus, tam plenariis quam partialibus, quas supra numeravi- 
mus, exclusa plenaria in mortis articulo lucranda indulgentia, functorum 
vita labes poenasque expiare. Non obstantibus constitutionibus et ordi- 
nationibus Apostolicis, ceterisque omnibus, speciali licet atque individua 
mentione ac derogatione dignis, in contrarium facientibus quibuscum- 
que. Volumus autem ut praesentium Litterarum transumptis, seu exem- 
plis, etiam impressis, manu alicuius notarii publici subscriptis et sigillo 
personae in ecclesiastica dignitate vel officio constitutae munitis, eadem 
prorsus fides adhibeatur, quae adhiberetur ipsis praesentibus si forent 
exhibitae vel ostensae. 

Datum Romae apud Sanctum Petrum, sub anulo Piscatoris, die 
xxx iulii mcmxx1, Pontificatus Nostri anno septimo. 


P. Carp. Gasparri, a Secretis Status. 

EPISTOLAE 


AD EM.UM P. D. CAROLUM IOSEPHUM S. R. E. PRESB. CARD. SCHULTE, ARCHIE- 
PISCOPUM COLONIENSEM: DE CATHOLICO PHILOSOPHIAE INSTITUTO COLO- 
NIAE AGRIPPINAE CONDENDO. 


Dilecte fili noster, salutem et apostolicam benedictionem. — Opti- 
mum sane consilium, uti accepimus ex tuis officiosis litteris, nuper 
iniisti, comprobante Fuldensi Episcoporum conventu, Catholicum vide- 
licet Institutum Coloniae Agrippinae condendi ut philosophia altius 
excolatur. Profecto nihil esse potest salubrius aut opportunius quam 
ut Instituta verae scientiae, idest philosophiae, condantur, ubi non 
modo solida atque tuta tradatur doctrina, sed etiam ea omnia dilu- 
cide explicentur, quae pertinent ad supremas veri et boni rationes, 
ut quaestiones variae aeque solvantur, quae sint perpetua vice exori- 
turae. lamvero philosophia, quae merito principem locum apud catho- 
licos obtinet, illa est quam scholasticam vocant; quaeque, a sanctis 
Doctoribus exculta, ad eum perfectionis apicem Aquinatis ingenio evecta 
est, ut fere nequeat sublimius assurgere. Quam quidem ad rem explo- 
ratae plane sunt praescriptiones Romanorum Pontificum, quas dudum 
ratas habuit Codex iuris canonici. Non pauci quidem, uti novimus, 
etiam ex lectissimis Germaniae viris, iam diu censent scholasticam, quae 
iure philosophia sensus communis appellata est, in dignitatem pristi- 
nam restituendam esse, ut ea tandem, ex oblivione contemptuque emer- 
gens, non modo clericorum mentes, sed etiam eorum qui civilia munia 
obibunt recte fingat atque conformet. [d est sane verissime dictum; 
scholasticae enim studium cum sit theologiae sacrae quasi aditus, tum 
valde confert ad humanas scientias omne genus provehendas: principia, 
quibus regantur, eisdem praebendo, ac fundamenta suppeditando quibus 
nitantur. Nos igitur, praeclaram dilaudantes Episcopatus istius soller- 
tiam, id magnopere optamus ut quam citius Catholicum philosophiae 
Inslitutum excitetur idemque ad splendorem revirescat veteris studio- 
rum Universitatis, cum duo illa doctrinae lumina Coloniae philosophiam 
tradebant, Albertus magnus et summus Aquinas. In hance rem Ipsimet 
certam pecuniae vim libenter destinamus; ac fore confidimus ut boni 
omnes in Germania, qui optime semper de Ecclesia mereri soliti sunt, 

nunc etiam opus istud munifice iuvare velint, cum quo tantum coniun- 
gitur catholicae civilisque rei emolumentum. Auspicemque divinorum 
munerum et paternae benevolentiae Nostrae testem, tibi, dilecte fili 
Noster, singulis Germaniae Episcopis, iisque omnibus qui quomodocum- 
que perficiendae rei operam dabunt, apostolicam benedictionem effuso 
animo impertimus. 

Datum Romae apud Sanctum Petrum, die xxix mensis iunii, in 
festo Apostolorum Principum, mcmxxt, Pontificatus Nostri anno septimo. 


BENEDICTUS PP. XV 


AD E.MOS PP. DD. ALEXANDRUM S. R. E. PRESB. CARD. KAKOWSKI, ARCHIEPI- 
SCOPUM VARSAVIENSEM, EDMUNDUM S. R. E. PRESB. CARD. DALBOR, ARCHIE- 
PISCOPUM GNESNENSEM ET POSNANIENSEM, CETEROSQUE POLONIAE EPISCO- 
POS: DE RATIONE A CLERO SERVANDA IN PRAESENTI POLONIAE CONDITIONE. 


Dilecti filii Nostri et venerabiles fratres, salutem et apostolicam 
benedictionem. — Ex iis litteris, quas, a Vobis datas, dilectus filius 
Noster Alexander Kakowski, Cardinalis Archiepiscopus Varsaviensis, 
Nobis reddidit, perlibentes cognovimus de fraterno conventu vestro ad 
sepulcrum sancti Stanislai, Polonorum patroni caelestis, nuper habito; 
et quae pro vestro pastorali munere communiter ceperitis consilia, ea 
reapse ad bonum animarum, vestris mandatarum curis, velit Deus suae 
gratiae virtute valere, enixe precamur. 

In iisdem litteris nonnulla Vos commemoratis ex iis beneficiis, quae 
Nos in populum polonum conferre studuimus. Verum multo maiora 
multoque illustriora ex historia suppetunt testimonia peculiaris illius 
caritatis, qua semper haec Apostolica Sedes nationem vesiram prosecuta 
est: quae quidem caritas tanto impensior esse consuevit, quanto dete- 
riore condicione Polonia utebatur. Nam, cum a civitatum rectoribus 
potior iure haberetur vis, omnesque taciti politicam civitatis polonae 
personam deleri sinerent, una reclamavit Apostolica Sedes; cum polo- 
norum sanctissima iura superbo dominatu premerentur, una eorum 
defensionem et palam et secreto suscepit Apostolica Sedes; cum, recenti 
maximo bello, essent qui autumarent satis bene provisum iri Poloniae, 
si ei quoddam autonomiae genus quod promittebatur, tribueretur, una 

haec eadem Apostolica Sedes pluries affirmateque contendit, plenam 
perfectamque libertatem, id est independentiam quam vocant, opus esse 
Poloniae, omninoque curandum, ut ad pristinam reviresceret personae 
moralis dignitatem. 

Noster hic amor Nostrumque studium erga nationem vestram, dilecti 
filii Nostri et venerabiles fratres, uno definitur termino, quem scilicet 
officium iustitiaque indicat. Etenim ubi de suis quisque rationibus populi 
inter se pugnant, Romani Pontificis, communis omnium parentis, est 
neutri favere parti, seque integrum ad utrosque servare. Hance agendi 
rationem Romani Pontifices semper secuti sunt; eamdemque Nos dum 
immane bellum gerebatur atque etiam proximo tempore ante Silesiae 
Superioris plebiscitum retinuimus, quaecumque dictitarint vel dictitent 
homines malevoli aut certe huius Apostolicae Sedis parum observantes. 
Si autem incensis hominum cupiditatibus fiat, quod non raro evenire 
experimentis compertum est, ut alienum ius violetur, eadem officii san- 
ctitate adducimur ad eiusdem violationem improbandam atque damnan- 
dam, undecumque illa exstiterit. 

Cum igitur erga patriam vestram hoc affecti simus animo, Nos vehe- 
menter optamus cupimusque ut difficultates quae sibi ad vitam politicam 
nune resurgenti deesse non poterant, celeriter feliciterque Polonia evin- 
cat, brevique ac facile possit eam cum finitimis nationibus pacificam 
compositionem assequi, cuius plane indiget ad suam ipsius conserva- 
tionem et incrementum. Huc enimvero admodum potest vestra, dilecti 
filii Nostri ac venerabiles fratres, vestrique cleri opera et industria valere, 
si quidem in sacri ministerii finibus, amplissimis sane, se contineat. 
Quo autem modo clerici, praecipueque Episcopi sese gerere in politicis 
debeant, declarat epistola, quam Nos die x mensis februarii proxime 
elapsi ad Episcopos Belgarum dedimus, cuius hoc caput est: cum ex 
una parte gubernare rem publicam legitimae potestatis, quae civitati 
praeest, proprium munus officiumque sit, ex altera debent sacrorum 
Antistites illud semper meminisse Pauli ad Hebraeos (V, 1): Omnis 
Pontifex ex hominibus assumptus pro hominibus constituitur in iis, quae 
sunt ad Deum. Ita duarum potestatum unicuique sua est definita regio, 
in qua versetur. Quare, sicut potestas civilis polona in ipsam rei publicae 
utilitatem clero debet, sacra munia obeunti, favere, ac perverse suo 
officio abuteretur, si ipsorum perfunctioni munerum impedimentum 
afferre auderet et quas habent rationes cum Deo cives, eas vellet ipsa 
moderari; sic Episcopi ceterique de clero polonorum, ut cives quidem 
liberam habent potestatem suis iuribus civilibus recte utendi, ut ministri 
autem sunt Christi et dispensatores mysteriorum Dei (I Cor., IV, 1), non 

debent politicis implicari negotiis, sed civitatis legibus et politicae guber- 
nationi potestatis civilis, voce exemploque, obtemperationem suadentes, 
in primis id agere, ut ad religionem bonosque mores civium animos 
conforment. Maxime vero ad sectas Protestantium itemque ad consilia 
hominum turbolentissimorum, istius quoque nationis pestem molientium, 
vigilanter attendant, neque latius ea diffundi patiantur, sed sanas usque- 
quaque disseminent doctrinas, diaria praesertim ac periodica scripta 
scriptis eorum contraria typis edendo. Denique - quod unicuique de 
sacro Ordine sollemne debet sanctumque esse - studeant oportet, 
mutuae caritatis officia tribuere suis in sacerdotio fratribus, quamvis 
secum in re publica dissideant, aliove sint genere vel ritu. 

Ista duarum potestatum distinctio simul et conspiratio, quae quidem 
Ecclesiae doctrina praecipitur, semper et civibus et civitatibus salutaris 
exstitit. Talem nationi Polonae futuram confisi, auspicem divinorum 
munerum ac testem praecipuae benevolentiae Nostrae, vobis, dilecti filii 
Nostri et venerabiles fratres, vestroque clero ac populo apostolicam 
benedictionem amantissime impertimus. 

Datum Romae apud Sanctum Petrum, die xvi mensis iulii, in com- 
memoratione Ssthae Mariae Virginis de Monte Carmelo, anno mcmxx!, 
Pontificatus Nostri septimo. 


BENEDICTUS PP. XV 


{il 


AD R. P. PATRITIUM MURRAY, CONGREGATIONIS A SS.MO REDEMPTORE MODE- 
RATOREM GENERALEM, ANNO EXEUNTE QUINQUAGESIMO CUM SANCTUS 
ALFONSUS M. DE LIGORIO INTER ECCLESIAE DOCTORES ADSCRIPTUS EST. 


Dilecte fili, salutem et apostolicam benedictionem. — Quinquage- 
simo exeunte anno cum sanctissimus Congregationis istius Pater legi- 
fer, Alfonsus Maria de Ligorio, inter Ecclesiae Doctores sollemni ritu 
adscriptus est, equidem gratulamur vobis ex animo quod tam sedulam 
dedistis operam ut scripta eius saluberrima usquequaque propagaren- 
tur. Ita, ex quo ille hoc novo decore a decessore Nostro f. r. Pio 1X 
insignitus est, clarius latiusque per christianum orbem universum cae- 
lestis eius sapientia elucere coepit, idque magna admodum cum studio- 
sorum et animarum utilitate. Etenim, dum plerumque accidit ut optimi 
quoque libri decursu temporis oblitterentur, maior quidem in dies appa- 

ret Alfonsianae doctrinae praestantia atque opportunitas; ut nulla paene 
sit aetatis huius errorum fallacia, quam, maxima saltem ex parte, san- 
ctus Doctor invicte iam non refutarit. Verum hoc est praecipue in 
eius laude ponendum quod fidei principia ita roborare studet ut eadem 
ad recte agendum efficaciter conducant; ob eamque causam non modo 
studiosis ac doctoribus is est adiumento, sed etiam fidelibus omnis 
ordinis, quibus ad solidas virtutes et perfectionis christianae apicem 
assequendum viam ostendit atque complanat. Iamvero in ceteris quoque 
disciplinis sanctus Alfonsus praeclare enituit, praesertim in re dogma- 
tica, quaestiones difficillimas et maxime controversas perspicue admo- 
dum eruditeque pertractando. Haec autem documenta sacra, a Christo 
Domino tradita, in usum is deducere contendit, non modo de iis egregie 
scribendo, sed potius de iis sancte vivendo, ut mirificum pastoralis 
doctrinae exemplar in se ipse pastoribus omnibus exhibuerit. Huc acce- 
dit quod cum probe novisset vir pientissimus Dei amorem, et perennem 
esse omnis virtutis fontem, et vinculum quo fides cum christiana vita 
coniungitur, idcirco in dilectione divina is posuit sanctitudinis funda- 
mentum; quam quidem caritatem excitandi causa, in eo totus fuit ut 
hominibus summam Iesu Christi amabilitatem repraesentaret, Passionem 
eius praesertim sanctaeque Eucharistiae institutionem recolendo: his enim 
ante omnia homines mira vi amoris alliciuntur. Hoc flagrans caritatis 
spiritu, innumerabiles fere precationes confecit, seraphicum redolentes 
ardorem, quae multas in linguas conversae, ubique in fidelium ore ver- 
santur, ut vere dici queat, plurima catholicorum centena millia ipsis 
Alfonsi verbis suam erga Deum et Virginem Matrem patefacere fidu- 
ciam, suas fundere preces, suumque amorem profiteri. Quare libenti 
sane animo Nos istam participamus laetitiam, quae non solum dome- 
stica est, sed ad Ecclesiam universam quodammodo pertinens. Atque 
hortamentum in laudem vertentes, id fore omnino confidimus ut, tanti 
Patris exemplo, ad Dei gloriam animarumque salutem alacritate nova 
allaboretis; qui certe fructus erit istius commemorationis pulcherrimus. 
Caelestium autem munerum auspicem ac paternae benevolentiae Nostrae 
testem, tibi, dilecte fili, singulisque religiosae familiae alumnis, cui tu 
praees diligenter, apostolicam benedictionem amantissime in Domino 
impertimus. 

Datum Romae apud Sanctum Petrum, die xx mensis iulii mcmxxt, 
Pontificatus Nostri anno septimo. 


BENEDICTUS PP. XV 

IV 


AD EM.UM P. D. PETRUM S. R. EB. CARD. GASPARRI, A SECRETIS STATUS: DE 
MISERRIMA RUSSIACI POPULI CONDITIONE LEVANDA. 


Signor Cardinale, 


Le notizie che in questi giorni Ci pervengono intorno alle condi- 
zioni del popolo russo, sono, come Ella, signor Cardinale, ben sa, par- 
ticolarmente gravi. A quanto si pud giudicare dalla laconica sobrieta 
di queste prime informazioni, noi ci troviamo di fronte ad una delle 
pil’ spaventose catastrofi della storia. Masse sterminate di creature 
umane, colpite dalla fame, falciate dal tifo e dal colera, ondeggiano 
disperatamente sopra una terra inaridita e si riversano su i centri pit 
popolosi, dove sperano di trovare il pane e donde vengono ricacciate 
con la forza delle armi. Dal bacino del Volga molti milioni di uomini 
invocano, dinanzi alla morte pit terribile, il soccorso dell’umanita. 

Questo grido di dolore, signor Cardinale, Ci ha ferito profonda- 
mente. Si tratta di un popolo gid sommamente provato dal flagello 
della guerra; di un popolo, su cui brilla il carattere di Cristo e che ha 
sempre fortemente voluto appartenere alla grande famiglia cristiana. 
Per quanto separato da Noi da barriere che lunghi secoli hanno innal- 
zato, esso é tanto pil vicino al Nostro cuore di Padre, quanto é pit 
grande la sua sventura. 

Signor Cardinale, Noi sentiamo il dovere di fare tutto il possibile 
nella Nostra poverta per soccorrere i figli lontani. Ma la vastita della 
rovina é tale che tutti i popoli debbono unirsi per provvedere; e nes- 
suno sforzo, per quanto grande, riuscira di troppo dinanzi all’immen- 
sita del disastro. Percid La invitiamo, signor Cardinale, a mettere in 
opera i mezzi che sono a sua disposizione per far presente ai Governi 
delle varie Nazioni la necessita di una pronta ed efficace azione comune. 

Il Nostro appello innanzi tutto va ai popoli cristiani, i quali cono- 
scono l’infinita carita del divin Redentore, che ha dato il sangue per 
renderci tutti fratelli; e poi va a tutti gli altri popoli civili, perché ogni 
uomo, degno di questo nome, deve sentire il dovere di accorrere dove 
muore un altro uomo. 

Pid di una volta, i2 questi anni calamitosi che traversiamo, la Sede 
Apostolica ha levato la voce in mezzo alle Nazioni, memore dell’alta e 

dolce missione che Iddio le ha affidato. Se la Nostra parola oggi torna 
ad implorare la caritaé, quando ancora non é spenta l’ultima eco delle 
Nostre passate esortazioni e delle Nostre suppliche, cid @ solamente 
perché i nuovi dolori uguagliano e forse superano le passate sciagure. 

Intanto tutti i figli della Chiesa di Cristo, sparsi per il mondo, 
ricchi e poveri, mentre depongono il loro obolo a favore dei fratelli 
che muoiono di fame, innalzino a Dio con fiducia le loro preghiere, 
perché si degni di soccorrerci con la sua infinita Provvidenza ed affret- 
tare la fine di un cosi tremendo flagello. 

Con questo voto, signor Cardinale, Ci @ grato impartirle l’Apostolica 
Benedizione. 

Dal Vaticano, il 5 di agosto 1921. 


BENEDICTUS PP. XV 


. 

ACTA SS. CONGREGATIONUM 


SACRA CONGREGATIO CONSISTORIALIS 


DECRETUM 


CIRCA PROPONENDOS AD EPISCOPALE MINISTERIUM PRO DIOECESIBUS R{TUS 
LATINI IN POLONIA, 


1. Ad proponendos Apostolicae Sedi sacerdotes ad episcopale mini- 
sterium idoneos ac dignos, conventus Episcoporum ritus latini in Polonia 
fient tempore et modo infra assignatis. 

2. Quolibet triennio, sub initium Quadragesimae, incipiendo ab an. 1922, 
omnes et singuli residentiales Episcopi Poloniae, iuxta modum infra sta- 
tutum, Metropolitano seniori, qui Praeses erit conventus, sacerdotum 
nomina indicabunt, quos dignos episcopali ministerio existimabunt. 
Nil autem vetat quominus, hos inter, alterius etiam dioecesis vel pro- 
vinciae sacerdotes proponantur; sub gravi tamen exigitur ut, qui pro- 
ponitur, personaliter et ex diuturna conversatione a proponente cogno- 
scatur. 

3. Una cum nomine candidati, aetatem quoque, quando fieri potest, 
designabunt, eius originis et actualis commorationis locum, atque offi- 
cium quo principaliter fungitur. 

4. Antequam determinent quem proponant, Episcopi poterunt a pro- 
prio Auxiliari seu Suffraganeo, si quem habeant, et ab aliis viris eccle- 
siasticis prudentioribus, etiam cleri regularis, necessarias notitias exqui- 
rere, ita tamen ut finis huius inquisitionis omnino lateat. Notitias vero 
quas seu viva voce seu scriptis receperint, nemini patefaciant, nisi forte 
in Episcoporum conventu, de quo inferius. 

5. Nomina quae Episcopi iuxta art. 2 proponent, nulli alii praeter- 
quam conferentiae Praesidi manifestent. 

6. Praeses, habitis ab Episcopis candidatorum propositionibus, suas 
adiiciat: omnium indicem ordine alphabetico conficiat et, reticitis pro- 


I 

ponentibus, hanc notulam transmittat singulis Antistitibus, ut hi oppor- 
tunas investigationes peragere valeant de qualitatibus eorum quos per- 
sonaliter et certa scientia non cognoscant. 

7. investigationes eiusmodi maxima secreti cautela peragendae 
erunt, ut supra num. 4 dictum est. Quod si vereantur rem palam eva- 
suram, ab ulterioribus inquisitionibus abstineant. 

8. Die et loco a Praeside determinandis, omnes memorati Episcopi 
convenient ad seligendos eos qui Sanctae Sedi ad episcopale ministerium 
proponi debeant. Convenient autem absque ulla solemnitate, quasi ad 
familiarem congressum, ut attentio quaelibet, praesertim diariorum et 
ephemeridum, et omne curiositatis studium vitetur. 

9. In conventu, invocato divino auxilio, praestandum erit a singulis, 
Praeside non excepto, tactis Ss. Evangeliis, iusiurandum de secreto ser- 
vando, ut sacratius fiat vinculum quo omnes adstringuntur: post hoc 
regulae ad electionem faciendam legendae erunt. 

10. Deinde unus ex Episcopis praesentibus in Secretarium eligetur. 

11. His peractis, ad disceptationem venietur ut, inter tot exhibitos, 
digniores et aptiores seligantur. Id tamen veluti Christo praesente et 
sub Eius obtutu fiet, omni humana consideratione postposita, cum 
discretione et caritate, supremo Ecclesiae bono divinaque gloria et ani- 
marum salute unice ob oculos habitis. 

12. Candidati maturae sed non nimium provectae aetatis esse 
debent; prudentia praediti in agendis, quae sit ex ministeriorum exer- 
citio comprobata; sanissima et non communi doctrina exornati, et cum 
debita erga Apostolicam Sedem devotione coniuncta; maxime autem 
honestate viiae et pietate insignes. Attendendum insuper erit ad capa- 
citatem candidatorum quoad temporalem bonorum administrationem, 
ad conditionem eorum familiarem, ad indolem et valetudinem. Uno 
verbo, videndum utrum omnibus iis qualitatibus polleant, quae in optimo 
pastore requiruntur, ut cum fructu et aedificatione populum Dei regere 
queant. 

13. Discussione peracta, fiet hac ratione scrutinium: 

a) Qui omnium Episcoporum sententia, quavis demum de causa, 
visi fuerint in disceptatione ex numero proponendorum expungendi, ii 
in suffragium non vocabuntur; de ceteris, etiam probatissimis, suffra- 
gium feretur. 

b) Candidati singuli ordine alphabetico ad suffragium proponen- 
tur: suffragia secreta erunt. 

c) Episcopi omnes, Praeside non excepto, pro singulis candidatis 
tribus utentur taxillis seu calculis, albo scilicet, nigro, tertioque alte- 

rius cuiuscumque coloris: primo ad approbandum, altero ad reproban- 
dum, tertio ad abstensionem indicandam. 

d) Singuli Antistites, praeeunte Praeside, in urna ad hune finem 
disposita taxillum deponent, quo dignum, coram Deo et graviter onerata 
conscientia, sacerdotem aestimabunt qui in suffragium vocatur; reliquos 
taxillos binos in urna alia, pariter secreto, deponent. 

e) Suffragiis expletis, Praeses, adstante Episcopo Secretario, taxil- 
los in prima urna depositos extrahet, et eorum speciem coram omnibus 
numerabit scriptoque adnotabit. 

14. Quamvis vero Summus Pontifex sibi reservet, dioecesi vel archi- 
dioecesi aliqua vacante, opportunis modis consilia ab Episcopis vel 
Archiepiscopis requirere, ut personam eligat quae inter approbatas magis 
idonea videatur dioecesi illi regendae, nihilominus fas erit Episcopis in 
eodem conventu indicare, generali saltem ratione, cuinam dioecesi, maiori 
vel minori, tranquillae et ordinatae, an etiam multis subsidiis indigenti, 
candidatos magis idoneos censeant, et quibus de causis. 

15. Episcopus a secretis, discussione durante, diligenter adnotabit 
quae de singulis candidatis a singulis suffragatoribus dicta fuerint; quae- 
nam discussionis fuerit conclusio; denique quinam tum in primo scru- 
tinio, tum in secundo (si fiat) fuerit exitus, et quidnam specialius iuxta 
art. 14 fuerit dictum. 

16. Antistites a conventu ne discedant, antequam ab Episcopo Secre- 
tario lecta fuerit relatio ab eodem confecta circa nomina proposita, can- 
didatorum qualitates et obtenta suffragia, eamque probaverint. 

17. Actorum exemplar a Praeside, a Praesule a secretis et a ceteris 
Episcopis praesentibus subsignatum, quam tutissime ad Sacram hance 
Congregationem mittetur. Acta vero ipsa penes ipsum Praesidem in 
archivo secretissimo Sancti Officii servabuntur, destruenda tamen post 
annum, vel etiam prius, si periculum violationis secreti immineat. 

18. De cetero fas semper erit Episcopis, tum occasione propositionis 
candidati tum vacationis alicuius sedis, praesertim maioris momenti, lit- 
teras Sacrae huic Congregationi vel ipsi Sstho Domino conscribere, quibus 
mentem suam circa personarum qualitates sive absolute, sive relate ad 
provisionem dictae sedis, patefaciant. 

Datum Romae, ex aedibus S. Congregationis Consistorialis, die 
20 augusti 1921. 


C. Carp. De Lat, Ep. Sabinen., Secretarius. 


L. S. 
Aloisius Sincero, Adsessor. 

PRAGENSIS-BUDVICENSIS 


DE FINIUM DIOECESUM COMMUTATIONE 


DECRETUM 


Incolae cuiusdam vici apud Unterkamenzen, pertinentes ad paroe- 
ciam Stankau, dioecesis Budvicensis, Ordinarium Pragensem instanter 
supplicarunt ut, ob magnam a praedicta paroecia distantiam, viciniori 
ecclesiae paroeciali Holleischen, archidioecesis Pragensis, incorporaren- 
tur. Porro oblatis in hune finem precibus Apostolicae Sedi a Riho Archie- 
piscopo Pragensi, SSmus D. N. Benedictus PP. XV, attento favorabili 
voto R. P. D. Clementis Micara, Archiepiscopi tit. Apamen. et Nuntii 
Apostolici apud rempublicam Czecho-Slovacam, necnon habito Rmi Ordi- 
narii Budvicensis, aliorumque, quorum interesse poterat, consensu, beni- 
gne annuendum censuit. Quamobrem de Apostolicae potestatis plenitudine, 
vi praesentis consistorialis decreti, statuit ut vicus apud Unterkamenzen 
eiusdemque incolae a paroecia Stankoviensi dioecesis Budvicensis sepa- 
rentur, et ecclesiae paroeciali Holleischensi, in archidioecesi Pragensi, 
perpetuo uniantur. 

Ad praemissa autem exsecutioni mandanda, SSmus Dfius deputavit 
R. P. D. Clementem Micara, Nuntium Apostolicum, eidem tribuens facul- 
tates omnes ad id necessarias et opportunas, etiam subdelegandi ad effe- 
ctum de quo agitur quemlibet in ecclesiastica dignitate constitutum; cum 
onere intra sex menses mittendi authenticum exemplar peractae exse- 
cutionis. 

Contrariis quibusvis non obstantibus. 

Datum Romae, ex aedibus Sacrae Congregationis Consistorialis, 
die 98 iulii 1921. 


HC. Carp. De Lat, Ep. Sabinen., Secretarius. 
L. S. 


Aloisius Sincero, Adsessor. 

TIRASPOLENSIS-IASSIENSIS 


DISMEMBRATIONIS ET UNIONIS 


DECRETUM 


Quum nonnullae dioecesis Tiraspolensis paroeciae, in Bessarabia 
sitae, modo in finibus regni Romaniae fuerint inclusae, Episcopus Tira- 
spolensis postulavit, ut eaedem paroeciae a territorio suae dioecesis 
dismembrarentur et finitimae dioecesi lIassiensi aggregarentur. Quam 
petitionem SSfius D. N. Benedictus PP. XV, ut facilior et expeditior 
redderetur animarum cura, attenta quoque latissima dioecesis Tiraspo- 
lensis extensione, auditis R. P. D. Francisco Marmaggi, Archiepiscopo 
tit. Adrianopolitano et Nuntio Apostolico in Romania, nec non R. P. D. 
Alexandro Cisar, Episcopo Iassiensi, benigne excipiendam censuit. Qua- 
propter, de Apostolicae potestatis plenitudine et suppleto, quatenus opus 
sit, quorum intersit vel sua interesse praesumant consensu, per prae- 
sens decretum consistoriale statuit, ut sequentes paroeciae Kischineff, 
Bender, Bieley, Chotin et Krassna, quae hucusque ad dioecesim Tira- 
spolensem pertinuerunt, ab eadem dioecesi avellantur et dioecesi Ias- 
siensi perpetuo ac cum omnibus iuribus et obligationibus huic dioecesi 
propriis adiiciantur atque uniantur. 

Ad haec omnia exsecutioni demandanda, Sanctitas Sua deputavit 
memoratum R. P. D. Franciscum Marmaggi, Nuntium Apostolicum, eidem 
tribuens facultates omnes ad id necessarias et opportunas, etiam sub- 
delegandi ad effectum de quo agitur quemlibet in ecclesiastica dignitate 
constitutum: facto onere intra sex menses mittendi ad Sacram hance 
Congregationem authenticum exemplar peractae exsecutionis. 

Contrariis quibuscumque minime obstantibus. 

Datum Romae, ex aedibus Sacrae Congregationis Consistorialis, 
die 2 augusti 1921. 


*& C. Carp. De Lar, Ep. Sabinen., Secretarius. 
L. 


Aloisius Sincero, Adsessor. 

IV 
PROVISIO ECCLESIARUM 


Ssthus D. N. Benedictus Pp. XV, decretis S. Congregationis Consi- 
storialis, has quae sequuntur Ecclesias de proprio singulas pastore 
providit, nimirum: 


13 iulii 1921. — Cathedrali Ecclesiae de Plata, in Republica Argen- 
tina, praefecit R. P. D. Franciscum Alberti, hactenus Episcopum titula- 
rem Siuniensem. 

29 iulii. — Titulari episcopali Ecclesiae Himeriensi, R. P. Alfridum 
Baudrillart, Rectorem Instituti Catholici Parisiensis et Antistitem Ur- 
baoum. 

— Titulari episcopali Ecclesiae Andrapanensi, R. P. Matthaeum Colén 
Canals, quem constituit Auxiliarem Emi ac Rmi P. D. Henrici S. R. E. 
Presb. Card. Almaraz et Santos, Archiepiscopi Toletani. 

30 iulii. — Metropolitanae Ecclesiae Guatimalensi, R. P. Aloysium 
Mufioz, presbyterum Societatis lesu. 

4 augusti. — Titulari episcopali Ecclesiae Huarensi, R. D. Augu- 
stinum De [esus et Souza, Canonicum theologum Bracharensis cathe- 
dralis, quem deputavit in Coadiutorem cum iure futurae successionis 
Rmi Episcopi Lamacensis. 

5 augusti. — Cathedrali Ecclesiae Portoricensi, R. D. Georgium 
losephum Caruana, e dioecesi Bruklyniensi presbyterum. 

10 augusti. — Metropolitanae Ecclesiae Baltimorensi, R. P. D. Michaé- 
lem Iosephum Curley, hactenus Episcopum S. Augustini. 

— Cathedrali Ecclesiae Toletanae in America, R. D. Samuelem 
Stritch, Cancellarium Curiae dioecesanae Nashvillensis. 

— Titulari episcopali Ecclesiae Platearum, R. D. Ferdinandum 
Périer, S. L, deputatum in Coadiutorem cum iure futurae successionis 
Archiepiscopi Calcuttensis. 

12 augusti. — Cathedrali Ecclesiae Misnensi, nuperrime restitutae, 
R. D. Christianum Schreiber, rectorem Seminarii dioecesis Fuldensis. 

19 augusti. — Titulari episcopali Ecclesiae Camulianensi, R. D. loan- 
nem Dunn, quem deputavit in Auxiliarem R. P. D. Patritii losephi Hayes, 
Archiepiscopi Neo-Eboracensis. 

20 augusti. — Titulari episcopali Ecclesiae Curiensi, R. D. Michaélem 
Crane, quem deputavit in Auxiliarem Emi ac Rmi P. D. Dionysii S. R. E. 
Presbyteri Card. Dougherty, Archiepiscopi Philadelphiensis. 

SACRA CONGREGATIO 
DE DISCIPLINA SACRAMENTORUM 


DIOECESIS L. 


IRREGULARITATIS EX DEFECTU CORPORIS 


1 wulii 1918 

Ordinarius L., datis ad hanc Sacram Congregationem de disciplina 
Sacramentorum litteris, die 22 mensis octobris, anni 1917, ab eadem 
gratiam dispensationis expetiit ab impedimento irregularitatis ex defectu 
corporis pro clerico suae dioecesis A. F., qui, ob vulnus in bello acceptum, 
integrae manus dexterae cum arteriis (de la main droite et du poignet 
droit) rescissionem pati coactus fuerat, ut exinde ad sacros Ordines 
promoveri posset. 

Rmus Ordinarius his rationibus instanter porrectas preces commu- 
nire sategit: 1) Agitur in casu de iuvene ingenii animique dotibus prae- 
stanti, qui antequam immanis belli incendium oriretur, iam ecclesiasticis 
incumbere coeperat studiis, vocationisque ad sacerdotium ineundum 
perspicua ostenderat signa. - 2) Ad arma vocatus, toto tempore quo 
stipendia facere coactus fuit, nullam praebuit reprehensionis ansam, 
immo multa exstitit laude dignus. Vulnere in bello accepto, maxime per- 
doluit quod ei impedimentum obiiceretur, quo minus sua optata reci- 
piendi sacerdotium explerentur. - 3) In dioecesi valde sacerdotibus opus 
est, propterea quod plurimi in bello morti occubuere. - 4) Cum modo 
scientia, quam orthopaedicam vocant, multum profecerit, ac plurima exco- 
gitaverit inventa, mutilus iuvenis arte quaesita manu uti poterit, cuius 
ope quae ad sacra exercenda pertinent prorsus sibi fas erit peragere. 

Verum, cum ageretur de dispensatione impertienda ab irregularitate 
maximi quidem momenti ac de promovendo ad sacros Ordines, pro quo 
nullum simile exemplum superioribus temporibus exstare videretur a 
sacris Congregationibus relatum, quae ante Pianam Constitutionem 
Sapienti consilio de huiusmodi dispensationibus iudicabant, accuratis- 
sime de casu exposito disceptatum fuit in plenario huius Sacrae Con- 
gregationis conventu ab EE. ac RR. PP. Cardinalibus, mense novembri 
anni 1917. Atque in primis opportunum visum est a Suprema S. Officii 

Congregatione exquirere « num in casu praedicto, ob rescissionem inte- 
« grae manus dexterae, aliquod impedimentum habeatur a quo dispensari 
« nequeat ratione collationis sacramenti Ordinis ». Et huic quaestioni in 
Congregatione Generali EE. et RR. Patrum in rebus fidei Inquisitorum 
Generalium feria tv die 14 ianuarii 1918 responsum fuit: negative. 

Exinde haec Sacra Congregatio de Sacramentis ita eidem Rio Ordi- 
nario L. rescripsit: « Orator sibi manum affabre arte elaboratam com- 
« paret, ac medici testimonium exhibeat, qui referat quae ipse eadem 
« artificiosa manu peragere valeat. Experimentis item coram caeremo- 
«niarum magistro accuratissime subiiciatur, huiusque scripta attesta- 
« tione praehabita, iterum hance Sacram Congregationem adeat ». 

Itaque idem Rmus Ordinarius huic Sacrae Congregationi documenta 
mittere curavit, ex quibus patuit oratorem manum exquisitissima arte 
confectam sibi aptasse, eiusque ope, eodem fatente medico, ipsum ritus, 
qui pro litanda Missa requiruntur, bene explere posse. Caeremoniarum 
pariter magister, solertissime experimento habito, plane declaravit enun- 
ciatum oratorem manu arte elaborata calicem, pixidem, atque osten- 
sorium valide apprehendere posse, firmiter tenere ac deferre. Addit 
insuper ipsum, eadem artificiosa manu utentem atque laeva, calicem 
posse abstergere, aperire ostensorium et claudere, atque in ipsum sacram 
Hostiam collocare. Nec omittit dilaudatus caeremoniarum magister haec 
omnia eumdem oratorem expedite, magisque in dies quotidiano acce- 
dente usu, securius expleturum. 

Hisce omnibus Sanctissimo Domino Nostro Benedicto Papae XV, 
relatis in audientia ab Emo Card. Praefecto habita die 1 iulii anni 1918, 
Sanctitas Sua, cunctis attentis, Rmo Ordinario L. demandare dignata 
est, ut pro suo prudenti arbitrio et conscientia gratiam impertiatur ad 
effectum de quo in precibus, dummodo absit quodcumque irreverentiae 
periculum erga SS. Eucharistiam, nulla habeatur fidelium admiratio, et 
alia serventur de iure servanda. , 


+ A. Capotosti, Ep. Thermen., Secretarius. 


| 

SACRA CONGREGATIO CONCILIT 


DIOECESIS V. 


MISSAE CONVENTUALIS 


Die 13 martit 1920 et 12 martii 1921 


Species Fracti. — Supplici oblato libello Capitulum cathedrale dioe- 
cesis V. huic S. C. exposuit quod octo festis anni solemnioribus, quibus 
Episcopus pontificaliter vel eius loco una ex Dignitatibus capitularibus 
solemniter celebrat in cathedrali ecclesia, canonicus hebdomadarius ad 
tramitem iuris (can. 397, n. 1 Cod. iur. can.) Missam conventualem pro 
benefactoribus privatim celebrare et applicare solet. De quo nulla con- 
troversia. 

Verum quaestio agitatur Dignitates inter et canonicos eiusdem Capi- 
tuli quoad alios quatuor dies festos minus solemnes, synodales nuncu- 
patos, idest Circumcisionis et Ascensionis Domini, SSmi Corporis Christi 
et beatorum App. Petri et Pauli, quibus cantus Missae conventualis, 
cui pontificaliter assistit Episcopus, Dignitatibus ex inolita consuetu- 
dine competit. Hisce enim quatuor festis, Dignitates celebrantes cano- 
nico hebdomadario, canonici hebdomadarii autem Dignitati celebranti 
onus Missae conventualis pro benefactoribus applicandae incumbere 
contendunt. Quum de hac re statuta prorsus sileant, nec consuetudo 
quae imponit hoc onus hebdomadario adhuc legitime praescripta videa- 
tur, quippe quae vix a vigesimo anno observetur - ex interpretatione 
nimirum resolutionis H. S. C. in Sebenicen. datae die 4 martii 1876, quae 
interpretatio nuper in dubium revocatur a compluribus - capitulares, 
assentiente ultro Ordinario, sequens dubium huic S. C. solvendum pro- 
posuerunt, nempe: « se nelle feste in cui alle Dignitaé ex consuetudine 
« spetti cantare la Messa, spetti pure alle medesime l’onere dell’applica- 
« zione, ovvero quest’onere, come nelle otto feste solenniori, spetti 
« sempre all’ebdomadario ». 


SYNOPSIS DISCEPTATIONIS. - Principium generale est in iure, Missam 
conventualem in Capitulis quotidie cani debere eamque benefactoribus 
in genere esse applicandam. Quod principium etiam in dato Codice 
confirmatur can. 413 § 2. Pronum autem est, eum applicare Missam 

debere, qui debet celebrare; secundum enim mentem iuris ea Missa 
benefactoribus applicanda est, quae et dicitur et est conventualis. Hoc 
autem ius praeformatum ab Honorio III in cap. 11 de celebr. Missar., etc., 
X., (III, 41), et postea antiquo iure melius determinatum, confirmatum 
est a Benedicto XIV sua const. « Cum semper oblatas » 19 aug. 1744. 
Concordat ius novissimum Codicis in c. 417 § 1, ubi dicitur: « Missa 
« conventualis applicanda est pro benefactoribus in genere ». Quibus 
ex verbis patet conventualem, et non aliam Missam, benefactoribus esse 
applicandam. 

Verum quidem est, antiquo pariter ac novo iure statutum esse et 
praxi confirmatum, ut Episcopus pontificaliter celebrans diebus sollem- 
nioribus in choro, seu canonicis assistentibus, non teneatur ipse appli- 
care Missam pro benefactoribus, imo nec possit; sed iis diebus, qui 
generatim festi sunt, teneatur applicare Missam pro populo. Sed, si quis 
bene consideret, haec non est exceptio generali regulae ut celebrans 
Missam conventualem, applicare eam debeat benefactoribus. Missa enim 
illa pontificalis non est in sensu stricto conventualis, sed solum illius 
locum tenet. Et re quidem vera cautum semper est a iure et antiquo, et 
novo, ut pontificali Episcopi Missae non tribueretur character Missae 
conventualis. Expresse enim edixit ius antiquum Missam conventualem 
celebrandam esse iis diebus ab hebdomadario vel ab alio capitulari, 
cut onus inest Missae conventualis (S. R. C. in una Marsorum 12 novem- 
bris 1831 ad 20, n. 2682). Idipsum insinuat Codex in can. 4143 § 3, 
quando dicit: « Missam conventualem sine cantu celebrare licet hebdo- 
« madario, cum in ecclesia, pontificali ritu, Episcopus vel alius loco 
« Episcopi celebrat ». Ex quo canone illud quoque docemur, ne eam 
quidem esse Missam conventualem, quam Dignitas aut alius loco Epi- 
scopi impediti, aut tempore sedis vacantis, celebrat. Ea tenet quidem 
locum Missae conventualis, sed talis proprie non est. Conventualis 
contra est, quam hebdomadarius iis diebus celebrat et applicat. 

Ex quibus deducendum est, minime punctum tulisse De Herdt, 
quando ad explicandam rationem, cur ea die Episcopus non teneatur 
applicare pro benefactoribus, asserit id accidere ex eo quod Episcopus 
« eam diebus festis pro ovibus suis applicare debeat ». Quae ratio non 
deducitur ex decreto S. R. C. ab eo citato, in una Marsorum 12 nov. 1831 
ad 20°, de quo supra. Ratio sane illa non redditur a S. Congregatione 
rescribente, sed innuitur ab oratore. Petitio enim ita proposita fuit: 
« Quum Episcopus diebus festis applicare debeat pro ovibus suis, quae- 
«ritur: An, Episcopo hisce diebus pontificaliter celebrante, canonici 
« debeant Missam conventualem pro benefactoribus cantare et quando ». 

Cui propositae quaestioni caute respondit S. Congregatio, rationem illam 
nec directe nec indirecte approbans: « Hebdomadarius vel is cui inest 
« onus Missae conventualis, illam celebret lectam ante vel post Mis- 
« sam pontificalem ». 

Et haec omnia firmantur praescripto ipsius constitutionis Benedi- 
cti XIV « Cum semper oblatas » § 17, ubi Pontifex ait: « Alii a Missa 
« pro benefactoribus in genere applicanda se excusatos voluissent ex 
« eo quod alio quopiam Missarum onere obstricti inveniantur vel ratione 
« proprii canonicatus aut alterius beneficii ecclesiastici, vel quia praeter 
« munus canonici... in eadem vel in alia ecclesia parochialem curam 
« exerceant.... Sed his quoque obviam itum est, iubendo singulis prae- 
« dictis ut Missam conventualem, quam canunt, pro Ecclesiae benefa- 
« ctoribus in genere applicent; pro aliis vero, pro quibus ipsi peculia- 
« riter Missam applicare tenentur, alterum substituant, qui ipsorum loco 
« Missam huiusmodi celebret applicetque ». Quam doctrinam apertis 
verbis amplectitur Codex, can. 419 § 2: « Si quis eadem die urgeatur 
« onere utriusque Missae, et pro populo et conventuali, hanc ipse cele- 
« bret applicetque per se, illam per alium vel per se die sequenti ». 

Unde profluit evidenter, Episcopum non excusari iis diebus, quibus, 
pontificaliter celebrat, ab applicanda Missa pro benefactoribus ea eo 
quod teneatur iam eam applicare pro populo (secus deberet dici excu- 
satus etiam parochus, qui e contrario est obligatus, ut expresse audivi- 
mus ex Benedicto XIV), sed ex eo quod Missa illa non est conventualis. 

Et iure merito ea Missa non habetur a lege tamquam conventualis. 
Conventualis enim Missa ea est, quae a canonicis vel capitularibus can- 
tanda et applicanda est, et cui alii capitulares interesse debent nisi a 
iure excusentur; est enim Missa, quae pars est divini officii, ad quod in 
choro persolvendum Capitulum tenetur. Porro Episcopus, si Capitulum 
consideramus in quantum est subiectum istius obligationis, non est de 
gremio Capituli. Et re quidem vera, dici nequit Episcopus de gremio, 
imo nec caput Capituli, si Capitulum consideretur ut corpus distinctum 
habens propria sua iura et officia; tunc enim Episcopus est « contradis- 
tinctus et segregatus a Capitulo », ut docet Scarfantonius, lib. 1V, tit. 1, 
n. 29. In eo tantum sensu Episcopus dici potest caput Capituli et de 
eius gremio, in quantum Capitulum consideratur quatenus est senatus 
Ecclesiae et consilium natum Episcopi ac praecipua pars cleri dioece- 
sani. Sed in hoe sensu Capitulum non dicit subiectum obligationum vel 
iurium choralium. Quum igitur Episcopus non sit de Capitulo sensu 
nuper explicato, non potest ipse satisfacere obligationi chorali, qualis 
est Missa conventualis. 

Propter eamdem rationem non est conventualis ea Missa, quae ab 
alio, etiam capitulari, celebratur iis diebus, quibus celebrare deberet 
Episcopus. Substitutus enim in casu agit nomine Episcopi eumque sup- 
plet et repraesentat. 

Quando vero agitur de Missa celebranda a capitulari in choro cum 
eiusdem chori assistentia, tune profecto agitur de Missa vere conven- 
tuali. Tales sunt igitur Missae illae, quae in Capitulo Dioecesis V. cele- 
brantur a Dignitatibus, praesente Episcopo, quatuor illis diebus, qui in 
supplicatione enumerantur. Si igitur sunt Missae conventuales, ab eo 
applicandae sunt, qui eas celebrat, secundum ordinarium principium 
iuris. 

Et de facto, si attendatur antiqua consuetudo ipsius Capituli Dioe- 
cesis V., Dignitates, quae eas Missas celebrabant, applicabant quoque. 
Abhinc tantum viginti fere annis ex erronea interpretatione responsionis, 
quam Sacra haec Congregatio dedit in Sebenicen., die 4 mart. 1876, 
factum est ut hoc onus imponeretur hebdomadario. [n illa enim causa 
ad quaesitum primum: « An Episcopo impedito, vel sede vacante, dignior 
« Capituli, qui Praeposito demortuo succedit iure devolutionis in cele- 
« bratione Missae in diebus Episcopi, teneatur ad illam applicandam pro 
« benefactoribus in genere in casu », responsum fuit a S. Congregatione: 
« Ad primum negative; et Missam pro benefactoribus applicandam esse 
«eo die ab ebdomadario ». Verum responsio haec agit de diebus Epi- 
scopi, in quibus, iuxta praefata, substitutus locum tenet Episcopi et 
proinde non celebrat Missam conventualem sensu stricto sumptam. Di- 
gnitates igitur eam responsionem perperam extenderunt ad Missas vere 
conventuales, quae non diebus Episcopi, sed diebus, ut ita dicam, Digni- 
tatum, celebrandae sunt. 

Notum equidem est S. hane Congr. aliam dedisse responsionem in 
Theanen., 17 iun. 1899 et 27 apr. 1901, quae prima fronte videri posset 
opposita iis, quae dicta sunt. Ad quaesitum enim: « An in diebus sol- 
« lemnioribus (agitur de diebus Episcopi, ut patet ex ipsa facti specie) 
« quibus Missam canit Decanus, eidem competat Missam applicare pro 
« benefactoribus in genere; vel hoc competat canonicis: hebdomadariis 
«in casu » responsum est: « Affirmative ad primam partem; Negative 
« ad secundam ». Verum notandum est in ea causa allatam fuisse con- 
suetudinem tercentum annorum eam praxim firmantem; ratione igitur 
contrariae et legitimae consuetudinis ea responsio data est. - Ut itaque 
in contraria correlativa specie quae nos occupat, valeret alia ac ea 
quae iure communi praescribitur responsio dari, pariter constare deberet 
de legitime praescripta iuri communi contraria consuetudine. Id vero 

in ipsa facti specie quae proponitur, excluditur; itaque non restat, nisi 
ut, ad normam iuris communis, proposito dubio respondatur: « Affir- 
« mative ad primam partem, Negative ad secundam ». 

Quare, etc. 


Resouutio. - Die 13 martii 1920 in plenariis comitiis Sacrae Con- 
gregationis Concilii in Palatio Apostolico Vaticano habitis, Emi ac Rmi 
Patres respondendum censuerunt: « Dilata, et fiant ulteriores inquisi- 
« tiones circa consuetudinem, si qua exstet, favore Dignitatum celebran- 
« tium in casu ». His autem diligentiis peractis, quum nihil novi in lucem 
inde prodiisset, reassumpta causa die 12 martii 1921, ad propositum 
dubium: 

An festis in factispecie recensitis, quibus Dignitates Capituli ex con- 
suetudine canunt Missam conventualem, onus eam applicandi pro benefa- 
ctoribus, incumbat Dignitati celebranti vel canonico hebdomadario, in casu ; 
iidem Emi Patres responderunt: 

Affirmative ad primam partem, negative ad alteram. 

Quam Emorum Patrum resolutionem Ssio Diio Nostro Benedicto 
Div. Prov. PP. XV ab infrascripto eiusdem S. Congregationis Secre- 
tarium relatam in Audientia diei subsequentis, 13 martii 1921, Sanctitas 
Sua approbare et confirmare dignata est. 

I. Mort, Secretarius. 


SACRA CONGREGATIO DE PROPAGANDA FIDE 


DECRETUM 


IMMUTATUR NOMEN VICARIATUS APOSTOLICI DE FU-KOW 


In comitiis generalibus huius Sacrae Congregationis de Propaganda 
Fide, die 25 aprilis 1920 habitis, cum novus vicariatus de Kan-kow 
in provincia civili de Kiang-si in Sinis erectus fuerit, etiam aliarum 
missionum ipsius provinciae nomina immutata sunt, cum Emi Patres 
iusserint hos vicariatus a residentiis episcopalibus nuncupari. Hine vica- 
riatus apostolicus de Kiang-si orientali nomine Fu-kow donatus fuit. 
Tamen, cum R. P. D. Aloisius Clerc-Renaud petierit ut eadem missio 
ab urbe de Yii-kiang, in quam residentia nunc translata est, appella- 
retur, potius quam ab urbe Fu-kow, quod nomen simillimum aliis urbi- 

bus sinensibus est, Emi Patres in comitiis generalibus diei 23 maii pre- 
cibus R. P. D. Aloisii Clere-Renaud annuentes Vicariatum de Fu-kow 
appellandum potius esse censuerunt ab urbe residentiali de Yii-kiang. 
Quam Emorum Patrum sententiam Ssthus D. N. Benedicto div. Prov. 
PP. XV in audentia eiusdem diei 23 mensis maii a Secretario huius 
5S. G. relatam, Sanctitas Sua approbare ratamque habere dignata est, ac 
praesens in re decretum confici iussit. 

Datum Romae, ex aedibus Sacrae Congregationis de Propaganda 
Fide, die 1 iunii 1921. 


G. M. Carp. van Rossum, Praefectus. 


L. S. 


C. Laurenti, Secretarius. 


SACRA CONGREGATIO RITUUM 


I 
BITURGEN. 


CONFIRMATIONIS CULTUS AB IMMEMORABILI TEMPORE PRAESTITI SERVO DEI 
FR. ANGELO DE SCARPETTIS, ORDINIS EREMITARUM S. AUGUSTINI, BEATO 
NUNCUPATO. 


In civitate Burgi Sancti Sepulcri, ad radices Alpium Apennina- 
rum, provinciae Umbriae, e nobili familia de Scarpettis ortus est Servus 
Dei Angelus, de cuius cultu immemoriali iuridice agitur. Eius vitam et 
gesta Ven. Fr. Ioannes de sancto Guilelmo in apposito commentario 
descripsit, quod tamen, temporum iniuria deperditum, ne ab ipso qui- 
dem Aloisio Torellio, Ordinis Augustinianensis solertissimo scriptore, 
reperiri potuit. Nihilominus e testium depositionibus, ex documentis 
authenticis et ex actis processualibus in hac Causa adornatis, comper- 
tum est Angelum de Scarpettis, adhuc iuvenem, amplis fortunis ac 
divitiis mundique oblectamentis contemptis, instinctum divinum affla- 
tumque secutus, inclyto Ordini Augustinianensi nomen dedisse circa 
annum 1254 atque sodalem et coaevum exstitisse sancto Nicolao Tolen- 
linati. In Angliam missus cum sociis, pari virtute, doctrina et profes- 
sione claris, suaam operam apostolicam illic impendit, novisque conditis 

coenobiis ipsum Ordinem dilatavit. Singulari splendore effulsit eius vir- 
ginalis candor, quem, veluti lilium, usque ad mortem, integrum et flo- 
rentem custodivit, aliis quoque virtutum floribus, maxime innocentiae, 
humilitatis et patientiae existimatione decoratum. Quam vitae sancti- 
moniam, constanti fama et omnium sermone, praesertim in Umbria, 
celebratam, Deus confirmasse fertur variis mirisque portentis, etiam in 
vita patratis, ipso sancto viro suffragante. Inter alia prodigia haec duo 
recensentur: primum est hominis, qui, dum Angelum alapa percusserat, 
manu totoque corpore obriguit, nec antea vim et usum membrorum 
recepit, quam, malefacti poenitens, ignoscendi veniam demisse petierat 
et a Servo Dei plenam una cum subila et prodigiosa sanatione obtinue- 
rat. Alterum autem viri, qui, ob falsum crimen in iudicium adductus 
et, licet innocens, capite damnatus, obviam habet Angelum. eiusque 
opem et ‘preces alta voce postulat. [lle miser laqueo suspenditur, et dum 
eius corpus ad sepulcrum defertur, orante Servo Dei, illico vivus et 
sanus reperitur, rogatusque quid acciderat, respondit ipsum toto tem- 
pore, quo suspensus manebat, homo Dei suis brachiis sustentabat adeo 
ut nullum accepisset detrimentum. Omnibus admirantibus, ille vir inno- 
cens, liber, sanus et incolumis dimissus fuit. Angelus autem, singulari 
doctrina et pietate, prodigiisque clarus, obiit in patria circa annum 1306; 
eiusque corpus in ecclesia sui conventus honorifice sepultum fuit. Bitur- 
gensis civitas suum concivem Angelum cultus et pietatis significatio- 
nibus statim ab obitu prosequuta est; praesertim in festo Omnium 
Sanctorum, quo die exuviae Servi Dei publicae fidelium venerationi 
manebant expositae et cereis accensis illuminatae. Quod pertinet vero 
ad quaestionem de cultu immemoriali eiusdem Servi Dei, seu de casu 
excepto a decretis Urbanianis, attentis peculiaribus circumstantiis, quod 
Processus Ordinarius super eodem cultu cum subsequenti Biturgensis 
Episcopi seu Ordinarii sententia confectus iam fuerant anno 1910, et 
ex perquisitione rite peracta nulla scripta Fr. Angeli reperta sunt, San- 
ctissimus Dominus noster Benedictus Papa XV, per decretum Sacrorum 
Rituum Congregationis diei 20 martii 1918, ipsam quaestionem esse 
agendam et discutiendam indulsit servato iuris ordine et praxi ante 
novissima decreta dierum 11 novembris 1912 et 31 ianuarii 1913 vigente. 
Quibus praeiactis, argumenta praecedentia, comitantia et subsequentia 
aevum Urbanianum, tamquam valida ab actoribus allata sunt ad pro- 
bandum casum exceptum. Ex his duo exstant documenta antiquissima 
membranacea in archivo coenobii sancti Augustini, civitatis Biturgensis, 
asservata et a peritis palaeographicis rite recognita, quorum primum 
anni 1310 et alterum anni 1311, ex quibus patet quod Biturgiae instituta 

erat Pia Sodalitas a Beata Maria Virgine et glorioso sancto Fratre 
Angelo nuncupata, privilegiis quoque Ordinis Augustinianensis cohone- 
stata « ad ampliandam devotionem felicis recordationis Ven. Fratris 
« Angeli nostri Ordinis, quem Deus multis miraculis decoravit ». Quare 
nil mirum si, anno 1555, sodales Augustinianenses, ab aedibus sanctae 
Clarae ad novum coenobium sancti Augustini transmigrantes, secum 
tulerint exuvias Servi Dei quas Angelus Perusius, visitator Apostolicus 
Biturgensis dioeceseos, auno 1583 sub altari principe ecclesiae collo- 
catas invenit, scripto testificans: « eas esse cuiusdam Beati Angeli, olim 
« fratris eiusdem Ordinis, et qui, ut dicitur, decessit ab annis ducentum 
«et ultra, et semper in civitate ipsa Sancti Sepulcri habitus, tentus 
« et reputatus fuit Beatus et pro Beato et pro tali et de praesenti vene- 
« ratur ». Subiungit autem corpus ipsius, ut apparuit, adhuc integrum 
et adhuc eodem habitu vestitum quo et sepultum fuit, ut dixere ipsi 
fratres; quae conservatio et corporis et habitus huiusmodi miranda 
quidem est et veneranda. Ab eo tempore constans et perseverans exhi- 
betur ipsius Servi Dei eiusque corporis publicus et ecclesiasticus cultus, 
per seriem scriptorum ab anno 1590 ad annum 1890, per antiquam tra- 
ditionem et ecclesiae visitationes pastorales et iudiciales, atque per ima- 
gines Fratris Angeli pictas vel cusas cum appellatione Beati, et laureola 
seu radiis atque candido lilio, insignibus beatitatis et castitatis, exor- 
natas, demum in anteriore parte urnae ligneae, quae custodit corpus 
beati Angeli, legitur ANNO mpcxx Ix. R., et in posteriori parte altaris 
maiofis super lapide fixa habetur inscriptio: « Hic B. Angeli de Scar- 
« pettis a Burgo S. Sepulcri Ord. Fr. S. Aug. Corpus iacet, Viri san- 
« ctitate perspicui, pietate insignis miraculisque clari ». Visis omnibus 
et singulis Processus actis consideratis, Rihus Episcopus Biturgensis 
suam protulit sententiam de cultu immemoriali seu casu excepto. Quibus 
actis una cum sententia Romam ad sacrorum Rituum Congregationem 
transmissis servatisque servandis, instante Rmo P. Eustasio Esteban, 
Ordinis Eremitarum sancti Augustini postulatore generali, infrascriptus 
Cardinalis Antonius Vico, Episcopus Portuen. et Sanctae Rufinae, huius 
Causae Ponens seu Relator, in Ordinario eiusdem sacrae Congregationis 
coetu subsignata die ad Vaticanas aedes coadunato, sequens dubium 
discutiendum proposuit: An sententia ab Illio et Rio Dino Episcopo 
Biturgensi lata super cultu ab immemorabili tempore exhibito praefato 
Servo Dei, seu super casu excepto a decretis sa. me. Urbani Papae VIII, 
sit confirmanda in casu et ad effectum, de quo agitur? Et Emi ac Rimi 
Patres sacris tuendis ritibus praepositi, post relationem ipsius Cardi- 
nalis Ponentis, audito R. P. D. Angelo Mariani, Fidei Promotore gene- 

rali, omnibus diligenter perpensis, rescribendum censuerunt: Affirmative, 
seu sententiam esse confirmandam. Die 19 iulii 1921. 

Quibus omnibus Sanctissimo Domino nostro Benedicto Papae XV 
per infrascriptum Cardinalem sacrae Rituum Congregationi Praefectum 
relatis, Sanctitas Sua rescriptum eiusdem sacrae Congregationis ratum 
habuit et confirmavit, die 27 eisdem mense et anno. 


& A. Carp. Vico, Ep. Portuen. et S. Rufinae, 
S. R. C. Praefectus. 
L. S. 


Alexander Verde, Secretarius. 


I] 
ELNEN. 


BEATIFICATIONIS ET CANONIZATIONIS SERVAE DEI ANNAE MARIAE ANTIGO, MONIA- 
LIS PROFESSAE ORDINIS SANCTAE CLARAE, 


Fidelis lesu Christi discipula et Familiae Clarissarum decus et orna- 
mentum exhibetur Anna Maria Antigo, cuius Causa beatificationis et 
canonizationis introducenda, iamdiu optata, nune tantum, ob varias et 
extrinsecas difficultates, in iudicium adducta est, documentis historicis, 
testium depositionibus et potissimum legitima traditione suffulta. Haec 
Dei ancilla, in civitate Perpiniani a piis honestisque parentibus, ex 
Hispana oriundis, Michaéle Antigo et Marcella Puyols, in lucem venit 
anno 1602, et die 19 ianuarii, in parochiali ecclesia sancti Iacobi, sancto 
baptismo regenerata fuit, eique imposita nomina Honorata, Catharina, 
Margarita. Puerilem et adolescentem aetatem transegit domi, ubi, una 
cum fratribus et sororibus, christianam recepit instructionem. Novem- 
decim annos agens, caelesti lumine ducta, de genitorum consensu, regium 
monasterium Sanctae Clarae, a Passione nuncupatum et in eadem civi- 
tate erectum, ingreditur die 24 martii 1621 et, tyrocinio laudabiliter 
peracto atque habitu religioso suscepto, assumpto nomine Anna Maria, 
solemnia vota emittit die 26 iulii 1622. Seraphici patris Francisci et 
sanctae matris Clarae praecepta et exempla intento animo et studio 
sequens, humilitatem, caritatem, mortificationem aliasque virtutes reli- 
giosi instituti proprias colere non destitit. Ad novitias dirigendas desti- 
nata, officium magistrae tenuit recteque gessit, divinoque aestuans amore 
es suasque alumnas in sanctitate et iustitia coram Deo perducere sategit, 

praecipue per sanctissimum Eucharistiae sacramentum, per dominicae 
Passionis memoriam et per filialem pietatis affectum in beatissimam 
Virginem Mariam eiusque sanctam genitricem Annam, quarum gloriosa 
nomina, ad praesidium et exemplum, in religione sanctae Clarae sibi 
sumpserat. Unanimi monialium suffragio, die 22 martii anni 1639 in 
Vicariam, et die 30 martii 1645 in Abbatissam electa et a Superioribus 
confirmata fuit. Utroque in munere non tam honores quam dolores 
sustinere debuit, tum ob discordias internas a spiritu malo Suscitatas, 
tum ob publicas perturbationes quae ab anno 1640 ad annum 1675 
exarserunt, postquam territorium loci, cui nomen Boussilon, ex hispana 
dominatione in gallicam translatum fuerat. Siquidem viginti religiosae, 
Instituti regulas fideliter observantes, inter quas Dei famula integrae 
disciplinae custos, a ceteris seiunctae, a monasterio sanctae Clarae, suo 
quietis asylo, a gubernatore Sagarra expulsae et exsilio mulctatae, ad 
Catalauniam missae sunt. Illic tamen exsules et in monasterio Barci- 
nonensi sanctae Elisabethae degentes, Deo auxiliante, sub prudenti regi- 
mine et sancta conversatione Annae Mariae, in religiosae vitae proposito 
constanter permanserunt. In felici autem adventu Regis Ludovici XIV 
eiusque fratris ducis d’Anjou in territorium Boussilon, qaum Regina 
Anna Austriae, mater Regis cum suo nobili et aulico comitatu, pietatis 
et caritatis causa, monasterium et religiosas sanctae Clarae visitasset 
atque ab illis congruos et solemnes honores atque grati, devotique animi 
significationes excepisset, ac nacta propitia occasione, Abbatissa Ste- 
phania d’Arcos a pia Regina veniam enixe petiit, eamque mutuo solatio 
obtinuit cum liberatione monialium ab exsilio et reditu in monasterium 
Perpiniani. [taque soror Anna Maria, una cum septem et decem soda- 
libus - duae enim in exsilio obierant - in pristinum et dilectum monaste- 
sterium Perpiniani redire potuit; atque in arduo sed suavi poenitentiae 
et sanctimoniae itinere quotidie proficiens, die 2 aprilis iterum in Abba- 
tissam electa et probata fuit. Hac.temporis periodo haud levibus adver- 
sitatibus intima monasterii vita exstitit obnoxia, donec Summus Pontifex 
Alexander VII, per Breve datum die 17 iulii 1665, etiam confirmatum 
die 24 decembris 1666, ipsum monasterium omnimodae iurisdictioni 
Ordinarii pro tempore Elnensis subiecit. Clemens autem Papa IX, per 
unum el alterum Breve data 5 ianuarii 1668 et 5 aprilis 1669 non solum 
ratum habuit quod Alexander VII statuerat, sed etiam iniunxit restitu- 
tionem omnium bonorum, quae ab iniustis detentoribus monasterio 
subtracta fuerat. Favente etiam civili auctoritale, animis et rebus ita in 
pace compositis, monasterium refloruit atque ipsa regularis disciplina. 
Tum Dei famula, sancto fervore ac studio incensa, in exercitio virtutum 

progressa est eo magis quo suae vitae exitum appropinquantem sciret. 
Mense septembri anni 1676, caelesti quadam apparitione, uti fertur, 
beatae Mariae Virginis eiusque matris sanctae Annae recreata, et de 
proximo decessu praemonita, post tres vel quatuor dies, gravi morbo 
correpta, sacramentis Ecclesiae receptis, inter suas dilectas et moerentes 
filias, piissima mater Abbatissa, die 28 eiusdem mensis, obdormivit in 
Domino, in aetate quatuor et septuaginta annorum. Exequiis solemniter 
peractis, eius corpus in apposito loculo ad sacellum capitulare depo- 
situm fuit, quod posteriori tempore, monialibus enixe rogantibus, pluries 
recognitum fuit ab ecclesiastica auctoritate ordinaria, et semper inte- 
grum et odoriferum repertum. Idem corpus, die 20 iunii 1849, in coeno- 
bium loci de l’ Impasse des Amandiers translatum, post triginta circiter 
annos, nempe anno 1878 die 2 aprilis, eius integritate constita et 
descripta, die 11 subsequentis maii, una cum translatione Clarissarum 
ad novum monasterium loci Vernet, ipsum corpus Annae Mariae elatum, 
prius in aula interna, quae ad instar oratorii monialibus inserviebat, 
depositum, et quatuor post annos die 25 maii 1882 translatum in sacel- 
lum externum, in nobili sarcophago a pia et benefica matrona donato 
conditum est. Interim fama sanctitatis, virtutum et miraculorum in 
genere Servae Dei, in vita et post obitum magis in dies clarescente, 
Processus informativus super ea, in ecclesiastica Curia Elnensi ador- 
natus et absolutus, Romam ad sacrorum Rituum Congregationem delatus 
est. Exinde, servato iuris ordine, instante Rho P. Antonio Maria San- 
tarelli, Ordinis Fratrum Minorum et huius Causae postulatore, fervida 
etiam Ordinis monialium Sanctae Clarae vota depromente, attentisque 
litteris postulatoriis quorundam Emorum S. R. E. Cardinalium, plurium 
Archiepiscoporum et Episcoporum, necnon Capitulorum Ecclesiarum 
Cathedralium, Ordinum et Congregationum regularium, nominatim Abba- 
tissae et Clarissarum monasterii Passionis in urbe Perpiniani, aliorum- 
que virorum ac mulierum excelsa quoque nobilitate et dignitate prae- 
stantium, Emus ac Rhus Dfius Cardinalis lanuarius Granito Pignatelli 
di Belmonte, Episcopus Albanen. et eiusdem Causae Ponens seu Relator, 
in Ordinario sacrorum Rituum Congregationis coetu, subsignata die ad 
Vaticanas aedes coacto, sequens dubium discutiendum proposuit: An 
sit signanda Commissio introductionis Causae in casu et ad effectum de 
quo agitur? Et Emi ac Rmi Patres sacris tuendis ritibus praepositi, 
post relationem ipsius Emi Ponentis, audito etiam voce et scripto 
R. P. D. Angelo Mariani, Fidei Promotore generali, omnibus discussis 
ac diligenter perpensis, rescribendum censuerunt: Signandam esse Com- 
missionem introductionis Causae, si Sanctissimo placuerit. Die 19 iulii 1921. 


S. Congregatio Rituum 449 


Facta postmodum de his Sanctissimo Domino nostro Benedicto Pa- 
pae XV per infrascriptum Cardinalem sacrae Rituum Congregationi Prae- 
fectum relatione, Sanctitas Sua rescriptum eiusdem Sacri Consilii ratum 
habens propria manu signare dignata est Commissionem introductionis 
Causae beatificationis et canonizationis Servae Dei Annae Mariae Antigo, 
monialis professae Ordinis sanctae Clarae, die 27 eisdem mense et anno. 


Ha A. Carp. Vico, Ep. Portuen. et S. Rufinae, 
S. R. C. Praefectus. 


L. S. 
Alexander Verde, Secretarius. 


BAIOCEN. et LEXOVIEN. 


BEATIFICATIONIS ET CANONIZATIONIS VEN. SERVAE DEI SORORIS THERESIAE A 
IESU INFANTE, MONIALIS PROFESSAE ORDINIS CARMELITARUM EXCALCEA- 
TORUM, IN MONASTERIO LEXOVIENSI. 


SUPER DUBIO 


An constet de virtutibus theologalibus, Fide, Spe et Caritate in Dewm 
el proximum, nec non de cardinalibus, Prudentia, Iustitia, Fortitudine et 
Temperantia earumque adnewis, in gradu heroico, in casu et ad effectum 
de quo agitur ? 


Inter Beatificationis et Canonizationis causas, quae, recenti hac 
aetate, ad sacrorum Rituum Congregationem delatae, optatum suum 
adeptae iam sunt aut proxime adepturae sunt exitum, aliam facile repe- 
rire non est, quae tantum favoris atque gratiae per universum paene, 
qua longe lateque patet, christianum orbem, excitare valuerit, quantum 
lectissima haec promerita est sibique promereri pergit venerabilis Ancil- 
lae Dei, sororis Theresiae a Jesu Infante, Beatificationis causa. Hoc 
autem quemadmodum causae eiusdem longissime superat indolem humi- 
lem sane atque modestam, sic ipsam valde praetergreditur Famulae 
Dei personam; de puella enim agitur, quae brevem vitam in claustro 
absconditam egit, paucis cognita, donec vixit; nec e vitae commentario 
repeti potest, quod de seipsa, sua iubente Antistita, soror Theresia con- 
scripsit, quandoquidem tam mirabiles tamque universales, qui e prae- 
fati vitae commentarii studiosa simul et iucunda lectione magis magis- 

que in diem promanant, uberes salutis fructus adeo angustos humanosque 
inter limites nequeunt cohiberi. Movere siquidem corda hominum, volun- 
tates flectere, mores emendare, caritatem accendere aliaque generis eius- 
dem, quamlibet humanam effugiunt industriam et in una dumtaxat divina 
gratia praesentique Dei auxilio adaequatam sibi nanciscuntur explica- 
tionem. Ad haec porro omnia eorumque adiuncta tranquillum animum 
et praeiudicatae opinionis expertem qui parumper attendat, hic facere 
procul dubio non potest, quin altius statim adsurgens suspicere cogatur 
atque revereri consilium providentissimi Dei, qui, in sua semper mise- 
ricordia dives, superbienti huic aetati rationisque humanae imperium 
supra Fidem proclamanti, novissimum hoc in fideli Ancilla sua, sorore 
Theresia, praebuerit exemplum, illudque confirmaverit increatae Sapien- 
tiae praeceptum: Nisi conversi fueritis, et efficiamini sicul parvuli, non 
intrabitis in regnum caelorum (Matth., XVIII, 3). 

In hoc revera situm esse peculiare sanctitatis genus, ad quod soro- 
rem Theresiam delegerat Deus, Deoque appellanti summa navitate sum- 
maque industria eam paruisse, suaque vivendi agendique ratione pro- 
priam alacriter, generose et assidue persecutam esse et explevisse 
vocationem, hoc profecto, ubi omnis heroicae virtutis recte consistit 
probeque dignoscitur ratio, sedula accurataque Defensionis opera, evin- 
cere pro viribus strenueque adlaborarunt actores, ex utraque, aposto- 
lica nempe et ordinaria inquisitione, legitimis, copiosis validisque eductis 
probationibus. Qua idcirco, tamquam fundamenti loco, praestituta cer- 
toque firmata positiva heroicarum virtutum demonstratione, ut exspe- 
ctandum et consequens omnino erat, non difficile eisdem fuit actoribus 
ex iis etiam, quae oppositae fuerant, sese expedire difficultatibus, suo 
praeeunte sagaci expertoque Patrono. 

Factis namque innixus, satis argumentorum ex illis ducere ille stu- 
duit, quorum pondere ac potestate, quo sibi veniendum erat, eo advenit, 
consideratam adhibens et efficacem ratiocinandi methodum; unaque cum 
eo advenire quoque fecit, qui facta et rationes intento pariter pacatoque 
perpendit animo meditatusque fuit. E cunctis sane, quae obiecta ex 
adverso fuerant, iis impune praetermissis, quae ad hanc non pertinent 
iudicii sedem nulloque cum ea iuridico continentur nexu, unum quidem 
exstat, quod peculiari apparet notatione dignum, utpote quod, si qua 
esset opus, communitum fuisset probatione, illuc spectaret, ut totius 
afficeret causae substantiam. De illa enim sermo est aegritudine, quam 
perpessa fuit soror Theresia, quaeque in eam eiusque actiones adeo 
maleficam suam exercuisset vim, ut suspectam ipsius redderet sancti- 
tatem valdeque perturbaret quod heroicarum virtutum fundamentum 

est naturale atque necessarium. Equidem, si concedi omnino debet, soro- 
rem Theresiam, quum decem suae aetatis numeraret annos, incidisse in 
morbum, cuius indoles arcana visa fuerat medicis, eadem prorsus ratione 
denegari non potest, quin, Deiparae Virginis prodigio, ad pristinam sani- 
tatem repente perfecteque illa fuerit restituta. Oculati quippe iuratique 
testes, qui loguuntur de infirmitate, iidem et ipsi sunt, qui illico simul 
atque integre secutam esse sanationem edocent: ideoque si illis, cum 
primum ponunt, accommodanda est fides, haec eisdem abiudicanda non 
est, cum alterum affirmant, sicut receptissima suadet iubetque iuris 
norma. 

Quod si nihilominus urgere quis vellet, quo decennis laboraverat 
soror Theresia, non omnino evanuisse morbum, quippe cuius reliqua 
perstiterant vestigia, ille profecto nequit oblivisci, multoque minus prae- 
terire et posthabere peculiare quoddam adiunctum, quod testatissimum 
prostat in actis; illudque in eo est situm, quod scilicet, postquam prae- 
sertim coenobii septa ingressa fuit Theresia, eadem nihil admodum prae 
se tulit, quod vel a longe praegressum recordaretur morbum, cum eoque 
aliquid haberet commune. Theresiam siquidem mitem, humilem, patien- 
tem, hilarem, comem, aequanimem exhibent ac describunt eiusdem 
sodales. [stiusmodi autem, si, cunctis inspicientibus et admirantibus, 
se gessit soror Theresia, dum, quam antea experta fuerat, aegritudini 
adhuc pergebat esse obnoxia, hoc sane idem est ac dicere, eo adauctam 
fuisse eoque illustriorem ipsius evasisse virtutem, quo maior eiusdem 
contentio esse debuit maiusque suimet imperium, ut tam acri ex pugna, 
quae e nondum etiam veteri penitus restincto debellatoque proveniebat 
morbo, superior illa discederet atque victrix, prout superiorem et victri- 
cem reapse discessisse constat. 

Ita in ista tantae communis utilitatis tantaeque expetitae laetitiae 
causa, ea, quae super heroicis virtutibus fuerat instituta, absolvi defi- 
nirique potuit quaestio tribus de more disceptationibus; post anteprae- 
paratoriam enim et praeparatoriam generalis subsecuta est Congregatio, 
quae, die secunda huius vertentis mensis, coram Sanctissimo Domino 
nostro Benedicto Papa XV habita fuit. In qua a Reverendissimo Car- 
dinali Antonio Vico, causae Relatore, sequens ad discutiendum propo- 
situm est dubium: An constet de virtutibus theologalibus, Fide, Spe et 
Caritate in Deum et proximum, nec non de cardinalibus, Prudentia, 
Iustitia, Fortitudine et Temperantia earumque adnexis venerabilis Ser- 
vae Dei sororis Theresiae a Iesu Infante, in gradu heroico, in casu et ad 
effectum de quo agitur? Omnes, qui convenerant, tum Reverendissimi 
Cardinales tum Patres Consultores sua ex ordine suffragia ediderunt, 

quibus tamen laeto intentoque animo exceptis perpensisque, Sanctis- 
simus Dominus noster supremum proferre Sibi reservavit iudicium, 
adstantes interim monens Suffragatores, orando obsecrandoque oportere 
Dei exquirere voluntatem. Quumque postmodum mentem Suam patefa- 
cere statuisset, hodiernam elegit auspicatissimam diem Dominicam deci- 
mam tertiam post Pentecosten, pridie nempe festum Assumptionis beatae 
Mariae Virginis. Quapropter, sacris religiosissime operatus, ad Vaticanas 
Aedes arcessiri iussit Reverendissimum Cardinalem Antonium Vico, Epi- 
scopum Portuensem et S. Rufinae, sacrae Rituum Congregationi Prae- 
fectum causaeque Relatorem, una cum R. P. Angelo Mariani, Fidei Pro- 
motore generali, meque insimul infrascripto Secretario, eisque adstantibus, 
solemniter pronuntiavit: Constare de virtutibus theologalibus, Fide, Spe 
et Caritate in Deum et proximum, necnon de cardinalibus, Prudentia, 
lustitia, Fortitudine et Temperantia earumque adnexis venerabilis Ser- 
vae Dei sororis Theresiae a lesu Infante, in gradu heroico, in casu et 
ad effectum, de quo agitur. 

Hoc Decretum publici iuris fieri, et in acta sacrae Rituum Congre- 
gationis referri mandavit decimo nono calendas septembres anno McMXxXI. 


5 A. Carp. Vico, Ep. Portuen. et S. Rufinae, 
S. R. C. Praefectus. 
L. S. 


Alexander Verde, Secretarius. 

DIARIUM ROMANAE CURIAE 


S. CONGREGAZIONE DEI RITI 


Martedi 2 agosto 1921, nel Palazzo Apostolico Vaticano, dinanzi all’augusta 
presenza del Santo Padre, si é tenuta la Congregazione Generale dei Sacri 
Riti, nella quale gli Emi e Rihi signori Cardinali, i Rmi Prelati ed i Consul- 
tori teologi, componenti la medesima, hanno discusso e dato il loro voto sul 
dubbio intorno all’eroicita delle virti esercitate dalla ven. Serva di Dio Teresa 
del Bambin Gest, Monaca professa delle Carmelitane scalze del Monastero di 
Lisieux. 


Martedi 9 agosto 1921, presso l’Emho signor Card. Vincenzo Vannutelli, 
Ponente della Causa di beatificazione e canonizzazione del ven. Vincenzo 
Pallotti, Sacerdote secolare romano, Fondatore della Pia Societa delle Mis- 
sioni, si é tenuta la Congregazione dei Sacri Riti Antipreparatoria, nella 
quale, dai Rimi Prelati Officiali e dai Consultori teologi della medesima, si @ 
discusso il dubbio sopra leroicita delle virth esercitate dallo stesso venera- 
bile Servo di Dio. 


SEGRETERIA DI STATO 


NOMINE 


Con Biglietti della Segreteria di Stato, il Santo Padre si é degnato di 
nominare: 
8 agosto 1921. L’Emo sig. Card. Giovanni Tacci, Protettore delle Suore 
della Provvidenza di Portieux (dioc. di Saint-Dié). 
23 > » L’Emho sig. Card. Ludovico Billot, Protettore delle « Sceurs 
du Saint Enfant Jésus», di Aurillac (dioc. di 
Saint-Flour). 


| 

Con Brevi Apostolici il Santo Padre si é degnato di nominare: 


Assistenti al Soglio Pontificio: 


26 luglio 1921. Monsig. Ferdinando Rodolfi, Vescovo di Vicenza. 
6 agosto » Monsig. Enrico Ludovico Chapon, Vescovo di Nizza. 


12 > »  Monsig. Alfredo Giulio Mélisson, Vescovo di Blois. 
» » »  Monsig. Giacinto Gaggia, Vescovo di Brescia. 
26 > » Monsig. Aurelio Bacciarini, Vescovo tit. di Daulia. 


Protonotari apostolici ad instar participantium : 


2 agosto 1921. Monsig. Arsenio Lebreton, della diocesi di Laval. 
8 » »  Monsig. Goffredo Raber, della diocesi di Denver. 


Prelati Domestici di S. S.: 


23 giugno 1921. Monsig. Carmine Lombardi, dell’ archidiocesi di Benevento. 


> » »  Monsig. Francesco Speranza, della medesima archidiocesi. 
27 > »  Monsig. Giuseppe Byrne, della diocesi di Indianapoli. 

» . »  Monsig. Francesco Dowd, della medesima diocesi. 

» » » Monsig. Teodoro Mesker, della medesima diocesi. 

. » »  Monsig. Francesco Roell, della medesima diocesi. 

» » »  Monsig. Francesco Unterreitmeier, della medesima diocesi. 


15 luglio »  Monsig. Enrico Monteleone, della diocesi di Sarno. 
2 > »  Monsig. Giuseppe Normandiére, della diocesi di Laval. 
24 agosto » Monsig. Giovanni Costantini, del Patriarcato di Venezia. 


ONORIFICENZE 


Con Brevi Apostolici il Santo Padre si é degnato di conferire le seguenti 
onorificenze: 
La Gran Croce dell’Ordine Piano: 
11 agosto 1921. A S. E. il sig. Don Diego Emanuele Chamorro, Presidente 
della Repubblica di Nicaragua. - 


La Commenda dell’ Ordine Piano: 


28 luglio 1921. Al sig. Francesco De Justh, Sotto-segretario al Ministero 
Ungherese dei Culti. 


La Gran Croce dell’Ordine di S. Gregorio Magno, classe civile: 


11 agosto 1921. AS. E. il sig. Massimo Zepeda, Ministro degli Esteri della 
Repubblica di Nicaragua. 

24 - » AS. E. il sig. conte Léo d’Ursel, Ministro del Belgio presse 
la Santa Sede. 

La Placca dell’Ordine di S. Gregorio Magno, classe civile: 


29 luglio 1921. Al sig. comm. Luigi Grassi, dell’ archidiocesi di Torino. 


La Commenda con placca dell’Ordine di S. Gregorio Magno, classe civile: 


10 agosto 1921. Al sig. Riccardo Rey y Boza, Incaricato di Affari del Pert 
presso la Santa Sede. 


La Commenda con Placca dell’'Ordine di S. Gregorio Magno, classe militare: 


23 luglio 1921. Al sig. Natale Garnier Duplessix, Generale delle truppe 
francesi in Siria. 

3 agosto » _ Al sig. Luigi Dufieux, Generale delle truppe francesi in 
Siria. 


La Commenda dell'Ordine di S. Gregorio Magno, classe civile: 


20 luglio 1921. Al sig. Giov. Battista Rocco Gambaro, dell’archidiocesi di 
Genova. 

10 agosto »  Alsig. Pietro Gioacchino Chamorro, della Repubblica di 
Nicaragua. 

La Commenda dell’Ordine di San Gregorio Magno, classe militare: 

29 luglio 1921. Al sig. Fernando Cornil, Luogotenente Colonnello nell’ Eser- 

cito Belga. 
Il Cavalierato dell’Ordine di S. Gregorio Magno, classe civile: 
6 agosto 1921. Al sig. Abdallah Kamel. 


9 » » Al sig. Angelo Toccafondi, di Roma. 

10 > » Al sig. Giovanni K. Mullen, della diocesi di Denver. 

11 » » Al sig. Giovanni Zefirino Baradat, dell’archid. di Bordeaux. 
13 > » Al sig. avv. Giuseppe Beslier, della diocesi di Bayeux. 


La Commenda dell’Ordine di S. Silvestro Papa: 


27 luglio 1921. Al sig. Luigi D’ Illiers, Segretario d’ Ambasciata, e gia 
Membro della Missione Straordinaria francese 
presso la Santa Sede. 

» > » Al sig. Ludovico Dietzl, del Dicastero dei Culti in Ungheria. 


Il Cavalierato dell’ Ordine di S. Silvestro Papa: 


20 luglio 1921. Al sig. Vittorio Ferrazzi, della diocesi di Adria. 
28 - » Al sig. Arpad Siklos, del Dicastero dei Culti nell’Ungheria. 

MAGGIORDOMATO DI SUA SANTITA 


NOMINE 


Con Biglietti di S. E. Rtha Mons. Maggiordomo, il Santo Padre si é degnato 
di nominare: 


Camerieri Segreti soprannumerari di S. S.: 


27 ottobre 1917. Monsig. Cesare Cortini, dell’archidiocesi di Firenze. 
15 gennaio 1919. Monsig. Liborio Gerstenberger, della diocesi di Erbipoli. 
15 luglio 1921. Monsig. Giorgio Moreau, dell’archidiocesi di Tours. 
20 » »  Monsig. Giuseppe Agostini, della diocesi di Treviso. 
> Monsig. Antonio Auda, della diocesi di Ivrea. 
agosto Monsig. Francesco Porcelli, dell’archidiocesi di Salerno. 
. Monsig. Stanislao Wisniewski, dell’archidiocesi di Leopoli. 
. Monsig. Giovanni Battista Camoni, della diocesi di Brescia. 
Monsig. Tommaso Carone, dell’archidiocesi di Taranto. 
Mons. Filippo Miliozzi, della diocesi di Macereta. 


Cameriert Segreti di Spada e Cappa soprannumerari di S. S.: 


maggio 1921. Il sig. marchese Alberto Ferrari (Roma). 
agosto » Il sig. marchese Agostino Fernandez de Penaranda y de 
Angulo, della diocesi di Madrid-Alcala. 


Camerieri d’onore in abito paonazzo di S. S.: 


agosto 1921. Monsig. Carlo Giuseppe Schmitz, dell’archidiocesi di Colonia. 
Monsig. Gaetano Rossi, della diocesi di Larino. 
Monsig. Celestino Grossi, dell’archidiocesi di Gaeta. 
Monsig. Francesco Cominelli (Roma). 


NECROLOGIO 


9 agosto 1921. Monsig. Carlo Edoardo Mac Donnell, Vescovo di Brooklyn. 
Monsig. Domenico Ambrosi, Vescovo di Terracina. 

22 Monsig. Luciano Campistron, vescovo di Annecy. 
L’ Emo sig. Card. Giorgio Gusmini, Arcivescovo di Bologna. 

